Life Bisoiaren Lurralde proiektuaren jarduera motak.\nLife Bisoiaren jarduera motak\nEgin klik esteka hauetan ezarri diren ekintza mota desberdinak ikusteko:\nSENTSIBILIZAZIOA ETA EMAITZAK\nProiektu eraikitzaileak idaztea\nProiektuan erabili behar den landare autoktonoa ekoiztea\nProiektuaren esparruan espezie aloktonoak eta inbaditzaileak egotearen gaineko diagnosia, gero horiek kentzeko\nProiektu eraikitzaileak idaztea beharrezko urratsa da lehengoratze-jarduketa bat sortzearen eta hori ekintza zehatzen bidez gauzatzearen artean. Proiektuan islatu behar dira lehengoratzea arrakastatsua izan dadin beharrezkoak diren xehetasunak: lurren mugimendua, landatze-esparruak, zenbat oin landatu behar diren, espezieak, eta abar.\nAurreikusitako jarduketa bakoitzeko, proiektu bat idatziko da, honako hauek guztiak bilduko dituena: txosten tekniko bat (txosten horretan zenbait gauza azalduko dira: helburuak eta horiek betetzeko egin beharreko jarduketak, ingurumen-analisia, jatorrizko egoera adierazle neurgarriekin eta jarduketaren aurrekontu osoa); obra behar bezala egiteko behar diren planoak; segurtasun eta osasunari buruzko azterketa bat; aurrekontuak xeheki azalduta; jarraipen-programa bat; eta obrak esleitzeko beharrezkoak diren jarraibide teknikoen pleguak.\nProiektu batzuentzat jasotze topografikoak egin beharko dira, eta lursailak urez bete daitezkeen edo ez jakinaraziko duen modelizazio hidraulikoa ere egin beharko da. Horri esker, eremua lehengoratzeko egokiena den konponbideari buruzko erabakiak hartu ahal izango dira, eta jarduketak iraunkorrak izango dira ingurumenari dagokionez.\nGainera, proiektu eraikitzaileak beharrezkoak dira obren azpikontratazioa egiteko, eta eskumena duten agintariek (Nafarroako Gobernua, Ebroko Konfederazio Hidrografikoa eta Udalak) baimena eman diezaieten obrei, gauzatu ahal izateko.\nEkintza horretan, aurreikusten da idatziko direla C1, C2, C3 eta C4 ekintzen barnean dauden jarduketak egiteko beharrezkoak diren proiektu guztiak.\nLehengoratzeko jarduketetan erabili behar den landarea bertako espeziea eta barietatea izatea funtsezkoa da lehengoratu beharreko eremuko balio ekologikoak zaintzeari begira.\nHelburu hori zaila da batzuetan, espezie asko ez baitaude merkatuan, edo egonez gero, maiz ez dira zehazki lehengoratzeko eremuan daudenak.\nBertakoak ez diren barietateak sartzea esku-sartze larria izan daiteke, bertako espezieen pool genetikoari kalte egin diezaiolako; horrek kalte handia egingo lioke biodibertsitatea kontserbatzeari. Horregatik, eremuan bildutako haziak eta propaguluak erabiltzea funtsezkoa da balio ekologikoak zaintzeko.\nGestión Ambiental de Navarra enpresaren instalazioetan garatuko dira (baso-mintegiak) hazi eta propagulu horiek; Iruñean, Funesen eta Martzillan daude. Mintegi horietan bertako landareen erneketa eta hazkuntza egiten da. Ia espezie guztiekin lan egiteko prestatuta daude instalazio horiek, beraz. Landaredi akuatikoari eta helofitikoari dagokienez, instalazioak ez daude prestatuta; hartara, beharrezkoa izango da inbertsioa egitea piszinak eraikitzeko eta erabilgarri dauden instalazioak egokitzeko. Gainera, mintegiko langileek prestakuntza espezifikoa jaso beharko dute laborantza mota horiekin aritzeko.\nLandare-espezie aloktonoek ibai-ekosisteman duten eragina honako hauen ondorioa da gehienbat: baliabideak lortzeko lehia (argia, ura, elikagaiak); espazioa lortzeko lehia –habitata aldatzeraino irits daiteke–; edo bertako espezieekin egindako hibridazioa. Animalia-espezieek bestelako eraginak ere badituzte, esaterako, harraparitza eta gaixotasunak sartzea.\nProiektuaren helburuetako bat da espezie aloktono inbaditzaileak desagerraraztea, bai florakoak, bai faunakoak.\nFlorari dagokionez, desagerrarazi behar diren flora-espezie exotiko eta inbaditzaileak dauden eremuen inbentario kartografiko bat egitea proposatzen da: kanabera (Arundo donax), sasiakaziak (Robinia pseudoacacia), ailantoa (Ailanthus altissima) eta makalen klonak (Populus sp.). Gainera, beharrezkoa da desagerrarazteko erabili behar den metodologia zehatza idaztea; beste leku batzuetan gai horretan egindako aurrerapenetan egongo da oinarrituta, horren eraginkortasuna baieztatu baita.\nFaunari dagokionez, protokolo bat idaztea proposatzen da Floridako apoarmatua (Trachemys scripta) desagerrarazteko, apoarmatu istilzalearen (Emys orbicularis) populazioetan duen eragina saiheste aldera..\nLursailak erostea edo alokatzea eta ordainsariak erabilera eskubideengatik\nOrdainsariak lursail komunaletan dauden baso- edo nekazaritza-laborantzak uzteagatik eta habitat naturalak lehengoratzeagatik\nLursail partikularrak erostea gero habitat naturalak lehengoratzeko.\nIbai Habitataren Kudeaketa\nAtal horretan ibai-ekosistemaren kontserbazio-egoera hobetzera bideratutako jarduketak sartzen dira, inguruak proiektuaren helburu diren espezieak eta habitatak hartzeko duen gaitasuna handitze aldera: bisoi europarra (Mustela lutreola), igaraba (Lutra lutra), apoarmatu istilzalea (Emys orbicularis), lertxun gorria (Ardea purpurea), amiltxoria (Nycticorax nycticorax), Populus nigrak eta Populus albak osatutako galeria-basoak, Tamarix gallicak osatutako basoak, legar-hobiak kolonizatzen dituen landaredi nitrofiloa edo belar nitrofiloak, urtekoak zein iraunkorrak.\nLubetak atzera eramatea edo kentzea eta ibai-lurraldea handitzea\nBirkonexio hidraulikoa eta utzitako meandroen hobekuntza ekologikoa\nBisoi europarraren (Mustela lutreola) habitat espezifikoak berreskuratzea\nKontserbaziorako interesgarriak diren beste ibai-habitatak lehengoratzea\nEspezie aloktonoak eta inbaditzaileak kentzea\nEkintza horren bidez lubetak ezabatu edo atzeratu nahi dira –uholdeak saihesteko eraikitako defentsak dira horiek–, ibai-lurraldea handitzeari begira. Beharrezkoa da ibai-sistemen dinamika naturala babestea lurralde-kudeaketa zuzena egiteko, ekosistemak hobetzeko eta arriskuak eta lotutako kostuak ahalik eta gehiena murrizteko; horrela, honako zuzentarau hauek agindutakoa betetzen da: Habitatak (1992/43), Uraren esparrua (2000/60), eta Uholdeak (2007/60).\nBiodibertsitatea kontserbatzeko ikuspuntutik jarduteko eremuak dituen arazoen gainean egindako diagnostikoak erakusten du laborantzek eta makal-plantazioek ibai-eremua okupatzea dela arazo larrienetako bat hainbat espezie garrantzitsu kontserbatzeari begira, esaterako, bisoi europarra (Mustela lutreola). Garai batean naturalki urez betetzen ziren ordokiak zeuden eremu horretan, eta, horrela, urak noizbehinka modu naturalean hartzen zituen ibarbasoak eta larreak egoten ziren; utzitako hezegune eta meandro horiek oso garrantzitsuak ziren espezie asko kontserbatzeko, baina, duela zenbait hamarkada, alde horiek humanizatu egin ziren nekazaritzarako eta baso-plantazioetarako lurrak irabazteko. Laborantzak eta makaldiak lubeten bitartez babestu ziren uholdeek har ez zitzaten; ordea, traba horiek ibaiaren dinamika naturala galarazi eta aurrerago zeuden beste alde batzuetan eragiten dituzte uholdeak.\nIbai-lurraldean ibilgu txikiago bat eta ibaiertzeko korridore bat daude, babestuta, baita defentsarik gabeko erabilera humanoak ere; erabilera horiek urbanizaezinak, ziurtatuak edo bateragarriak dira uholdeekin eta ertzen higadurarekin, eta ibaiaren dinamikak aukera ematen du ibaiertzeko ekosistema naturalak lehengoratzeko.\nProposatutako ekintzek urez bete daitezkeen ordokiak lehengoratzeko aukera emango dute, bai eta ekosistema natural garrantzitsuak lehengoratzeko ere; udako hilabeteetan gauzatuko dira, abuztu eta iraileko ur-emari eskasa baliatuta. Lubetak dauden 2.620 metro lineal kentzeko edo atzeratzeko proposatzen du proiektuak –horri esker, uholdeak modu naturalean zabalduko dira–, baita urez bete daitezkeen ordokien 29 ha-ko habitat naturalak lehengoratzeko ere.\n1 Ollero, A. (2007). Territorio Fluvial. Diagnóstico y propuesta para la gestión ambiental y de riesgos en el Ebro y los cursos bajos de sus afluentes. Bakeaz. Fundación Nueva Cultura del Agua, 255 or.\nArga ibaiaren ubidea eraikitzeak, 80ko hamarkadan, lehengoratu nahi diren meandroen mozketa artifiziala eragin zuen. Harrezkero, meandroek hondatze-prozesu motel bat izan dute, urak ez berritzearen ondorioz, horrek inguruko ertzetako basoak lehortzen baititu, eta lohiz betetzen baita ibilgu zaharra, lohi finak pilatuta. Meandroen birkonexio hidraulikoa eginda, uholdeek ibilgu zaharrean pilatutako lohi finak garbitu eta helburu diren habitatak urez beteko dira, bertako kontserbazio eta birsorkuntza naturala ziurtatuta.\nEgungo ibilguaren eta utzitako meandroen arteko kota-aldeak aukera emango du fluxua berreskuratzeko soilik ohiko uholdeetan (2-3 aldiz urtean), baina hori nahikoa izango da eremu berezi horien dinamika naturala berpizteko, eta oso garrantzitsuak dira horiek bisoi europarra (Mustela lutreola) kontserbatzeko.\nBirkonexioa egiteko, ibilgu zaharraren sarrera hondeatuko da (orain buxatuta) edo ura zirkulatzea galarazten duten azpiegiturak iragazkortuko dira: lubetak, zeharkako bideak, eta abar. Utziak dauden honako meandro hauetan egingo dira lanak:\nSoto de La Muga (Azkoien)\nSoto de Santa Eulalia (Azkoien)\nUtzitako meandroak dira bisoi europarrak nahiago duen habitata kumeak izateko, habitat horretan babesa eta ehizan aritzeko lekuak aurkitzen dituelako. Gainera, badira habitat horiek erabiltzen ohi dituzten bestelako populazioak ere –igaraba (Lutra lutra), apoarmatu istilzalea (Emys orbicularis), lertxun gorria (Ardea purpurea) edo amiltxoria (Nycticorax nycticorax)–, eta horiek ere onura lortuko dute ingurune berezi horiek lehengoratzeko jarduketen ondorioz. Udako hilabeteetan gauzatuko dira jarduketak, abuztu eta iraileko ur-emari eskasa baliatuta.\nSentsibilizazio publikoea eta emaitzen berri zabaltzea\nKanpaina espezifikoa eskola-komunitate eta gazteen elkarteentzat.\nGizarteak parte hartzeko prozesua\nTeknologia berriak (irudia, webgunea, foroak, buletin elektronikoak, eta abar) eta beste baliabide batzuk (landa-bisitak, foiletoak, prentsa-artikuluak eta -oharrak, eta abar) konbinatzeak aukera emango du proiektuari buruzko informazio hau helarazteko gizarte osora: proiektua justifikatzen duten arazoak, planteatutako helburuak eta espero diren emaitzak.\nHedapen- eta sustapen-materiala egitea eta banatzea:\nInformazio-buletin elektronikoa, sei hilean behin.\nKomunikabideen bidezko kanpainak\nEspezie exotikoei buruzko kanpaina\nMintegiak, zientzia eta dibulgazio eskuizkribuak eta beste heziketa-ekintza batzuk.\nLanbide heziketaren babes programa.\nLIFE-BISOIAREN LURRALDEA proiektuak elkarrizketa aktibo bat ezarriko du zenbait interes-talderekin, horiek proiektuan garatu beharreko planifikazioan, ezarpenean edo ebaluazioan inplikatzeko.\nTalde teknikoak garatuko ditu proiektuak, eta zabalik dago horiek aldatzeko aukera, gizarteak parte hartzeko prozesutik etorritako ekarpenen arabera.\nAgente sozialak talde fokalak dira, inplikatutako udalerrietako pertsonak, proiektuari ekarpenak egin eta hori ikuskatu eta garatzen laguntzen dutenak.\nDinamizazioaz eta parte-hartzeaz arduratzen den taldeak talde-dinamiketan adituak diren pertsonak ditu; planifikazio estrategikoari buruzko prozesuei lotutako parte-hartze prozesuetan esperientzia ziurtatua dute horiek..\nHonako hauek dira parte hartzeko prozesuan sartutako ekintzak:\nProiektuari buruzko informazio-saio “orokorrak”.\nSaio espezifikoak jarduketei (lanei) buruzko eztabaida egiteko.\nLanda-bisitak proposatutako jarduketak bertatik bertara ezagutzeko eta eztabaidatzeko.\nParte hartzeko prozesua osatzeko, ingurumen-boluntariotzari buruzko ekintzak egingo dira, balio naturaletan eragin zuzena izango dutenak. LIFE proiektuak eremuan dauden boluntarioen potentziala baliatu behar du lankidetza-programa bat ezarrita; besteak beste, honako ekintza hauek egin daitezke horretan:\nObretarako ezarritako adierazleen jarraipena.\nIkasitako eta proiektuari lotutako intereseko espezieen jarraipena.\nInplikazioa parte hartzeko prozesuaren beraren saioetan eta jardueretan.\nHelburua da proiektuan inplikatutako biztanleria-sektore guztiek parte hartzea prozesuan, baita beren egitea ere.\nProiektuaren kudeaketa eta jarraipena\nProiektuaren kudeaketa Gestión Ambiental de Navarra enpresaren aldetik\nLan-sarea beste proiektu batzuekin\nLIFE ondorengo kontserbazio-plana\nGAVRN izango du LIFE+ proiektua kudeatzeko ardura, bai arlo tekniko-administratiboan eta kudeaketakoan, bai proiektuaren koordinazioan.\nProiektuaren jarraipena egiteko batzorde bat sortuko da, eta horretan bi onuradunak egonen dira ordezkatuta (GAVRN eta TRAGSA), bai eta bi enpresa publiko horien lana baliatzen duten administrazioak ere: Nafarroako Gobernua, Ebroko Konfederazio Hidrografikoa eta Ingurumen Ministerioa. Batzorde hori, gutxienez, sei hilean behin bilduko da.\nLan-sare bat ezarriko da beste proiektu batzuekin, hain zuzen ere, ibaia lehengoratzeko eta ibai-ekosistemei lotutako espezieak eta habitatak kontserbatzeko helburu dutenekin. Helburua da informazioa partekatzea eta bakoitzaren esperientzietatik ikastea.\nAurreikusten da bisitak egitea beste proiektu batzuetara egindako ekintzei eta lortutako emaitzei buruzko informazioa partekatzeko, baita proiektu horien bisitak jasotzea ere.\nEkintza hori beharrezkoa da proiektuan lortutako emaitzen kalitatea hobetzeko, akatsak zuzendu eta besteen esperientziatik ikasten baita.\nProiektuei buruzko informazioa eta esperientziak partekatzea oso aberasgarria da bi aldeentzat. Honako hauek dira azken urteotan GAVRN enpresaren instalazioetan izandako bisitak:\nBartzelonako Unibertsitate Politeknikoa\nIngurumen eta Landa eta Itsas Inguruneko Ministerioa\nBisoi europarrari buruzko lantaldea, Ingurumen Ministerioa\nDoñanako estazio biologikoa, CSIC\nGipuzkoako Aldundia. Ingurumen Saila\nInterreg III C FLAPP (Flood Awarenes and Prevention Policy) proiektuko parte-hartzaileak.\nGAVRN enpresak auditoretza independente bat kontratatuko dio beharrezko kalitate-baldintzak betetzen dituen enpresa bati. Auditoretza horren txostena Batzordeari bidaliko zaio.\nFunts publikoen bitartez finantzatutako edozein proiekturen kudeaketak gardena izan behar du, gutxieneko eraginkortasun bat betetzeaz gainera; hartara, beharrezkoa da funtsen kudeaketaren eta helburuen betetze-mailaren berri ematea Batzordeari, Administrazioari eta Gizarteari, zehatz eta zorrotz ebaluatu dezaten.\nEkintza hori gauzatuta, auditoretza independentearen txostena jasoko da. Txosten horren kopia oso bat bidaliko zaio Batzordeari proiektuaren kudeaketaren ebaluazioa errazteko.\nLIFE proiektua gauzatu eta gero egiteko ekintza-plan bat ere garatuko da, eta dokumentu independente gisa emango da azken txostenarekin batera. Planak zehaztuko du jarraitu beharreko planifikazioa proiektuarekin hasitako ekintzak garatzen jarraitzeko hori bukatu eta hurrengo urteetan. Plan horrek neurri eta urte batzuetarako aurrekontu sorta zehaztuko du bilatutako helburuak lortzen direla ziurtatzeko. Laburbilduz, dokumentuak xeheki zehaztuko du zer ekintza egingo diren, baita noiz, nork eta nola finantzatuta ere.\nLIFE proiektuaren ondorengo ekintza-plana ezinbestekoa da proiektua garatu bitartean egindako inbertsioek irauten dutela ziurtatzeko.


Leioako Udala - Leioako Eguna kalera irtengo da\n2019-10-23 Leioako Eguna kalera irtengo da\nDatorren ostiralean, urriak 25, Leioak ohiko ekitaldia antolatu du Artatza Jauregian. Bertan, Leioarentzat eta Leioan lan egiten duten pertsonak eta elkarte zein enpresen ordezkariak elkartzen dira norbait omentzeko. Aurton, ekitaldi horretaz gain Leioako Eguna kalera irtengo da eta, igandean, zirkuarekin erlazionatutako hainbat ekintza izango dira Sabino Arana kalean eta Pinuetan.\nLeioako Elizaurreko sorreraren urteurrena ospatzeko ekitaldia egiten da Artatza Jauregian urtero. Bertan elkartzen dira leioaztarren eta Leioarekin zerikusia dutenen ordezkapen bat (elkarteak, enpresak, taldeak…) eta momento hau aprobetxatuz Udalak Leioaren alde lan egin duen elkarte eta pertsona bat omentzen du.\nHonetaz gain, aurton, Leioako Udalak kaleetara ere atera nahi izan du Leioako Eguna. Horretarako, igande honetan, Pinuetako kaleak musikaz blai izango dira ‘Sidral Brass Band’ taldearen eskutik 13:00etatik aurrera. Eta, Sabino Arana kalean, goizeko 11:30etik aurrera, zirkuarekin erlazionatutako hainbat ekintza izango dira (jolasak, zirko saioa…)


JALGI HADI MUNDURA: Abizenen solasa\n2020(e)ko irailakren 15(a), asteartea\nBadirudi abizenen gaia ere zeresana ematen duela. Bere etimologia, belaunaldiz belaunaldi izan dituzten aldaketak eta honen arrazoiak, grafia, ordena, ...\nAbizena nor sortzen den garrantzi handia du, bere grafia ezartzerakoan. Etchegaray abizena Behe Nafarroan sortzen bada, iparraldeko grafia eramango du. Etimologikoki, abizen honen kasuan, gain baten dagoen etxetik eratorten dela ondorioztatu da. Etchenike, aldiz "Etxe txikia" izango litzateke.\nIkusten denez, abizen asko natutaren elementuekin zerikusia dute: esate baterako, Sagastibeltza sagarrondoak dauden leku ilun batetik erator daiteke; era berean; Arribillaga harri biribilak dauden lekutik letorke. Ezpeleta abizena, ezpelak ugariak diren tokitik erator daiteke; Sarasua, Saratsua gaztelerazko Salcedoren parekoa izan daiteke. Altabe abizenak haltzadietatik edo artadietatik eratorrita izan daiteke, Artabe bezala.\nGaztelerazko abizen patronimikoak (-Z amaitzen direnak) euskal jatorria izan dezakete. Badirudi honen jatorria,euskeran dagoela, hau da, gauza ezberdinak zerez dauden adierazteko -Z atzizkia jartzen dela, (egurrrez, burdinez, ...) eta ezaugarri hau erabili zela, gurasoen esentzia nori pasatzen zitzaion adierazteko. Hortik letorkete Fernandez, Gonzalez, Jimenez eta antzerakoak. Erdi aroan Nafarroako erreinuak Leonekoarekin harreman handia zuenez, abizen hauek penintsula osoan zabaltzen hasi ziren.\nToponimoak ere garrantzitsuak izaten dira abizenak adierazteko. Garabieta esaterako karobiak (kare hobiak) dauden tokitik erator daiteke. Ajuriagojeaskoa Ajuria (Atx zuria) auzoan dagoen goiko etxeren bateik letorke.\nBelaunaldiz belaunaldi grafiak aldatzen joan dira, hizkiak galdu, irabazi edo aldatu egin direlako; behartuta, diktaduragatik, esate baterako; edo etekin arrazoiengatik. Lehengoaren adibidea Gartzea (gaztea) => Garcia; bigarrenaren adibidea Goikoetxea => Goicoechea; azkenaren adibidea, Sarasuatar batek, soldadutzara ez joateko, bere abizena Zarazuara aldatu zuenekoa.\n- irailak 15, 2020\nEtiketak abizenak, Etimologia, euskara, kultura, Nafarroa, toponimia\nAni 2020(e)ko irailakren 16(a) 12:43\nInteresgarria zuk bideratu duzun berbaldia, Oier, eta baita hemen jarri duzun informazioa ere. Horri esker jakin dut Ajuria aitx zuria dela ere. Eskerrik asko


Ajebask Álava | Fundación Vital Fundazioa\nAjebask ÁlavaEkintzailetza eta enplegu ekimenak\nVital Fundazioak eta Arabako Enpresario Gazteen Elkarteak (Ajebask-Araba) enpresario gazteei laguntzeko eta gure lurraldean enplegua sortu dezaketen proiektu berriak errazteko ekintzak bultzatzea dute xede.\nBi erakundeek martxan jarritako lehenengo ekimenari ‘Globalizatu zaitez’ (Nazioartekotzeari laguntzeko programa) izena jarri diote. Proiektuak laguntza eta aholkularitza eskaintzen die proiektuak nazioartera zabaldu nahi dituzten hamar enpresari, hasierako fasean. Programak arrakasta dauka metodologia arin eta dinamiko bat erabiltzen delako, hainbat fase dituena:\n• Nazioarteko gaietan sentsibilizatzeko jardunaldia.\n• Enpresaren posizio lehiakorraren eta nazioartekotzeko aukeren azterketa.\n• Nazioartekotzeko planaren zirriborroa.\n• Mentoring jardunaldia.\nNazioartekotzearen aldeko apustu garbia egin nahi duten eta atzerriko merkatuetan esperientziarik ez daukaten enpresario gazte eta ekintzaileentzat da lehenengo laguntza hau. Aukeratzen diren enpresentzat -gehienez 10- programa doakoa da.\nEkintzaileentzat 1.250 euroko laguntza-poltsa bat sortzea da bigarren proposamena. Gehienez bi urterako enpresa-proiektuak bultzatzea da programa honen helburua, 1.250 euroko laguntza ekonomiko batekin.\nBigarren laguntza honetan langile autonomo berriek eta azken hogeita lau hiletan eratutako enpresek parte hartu dezakete. Denek egon behar dute Arabako lurraldean. Bederatzi leku daude.


Berreskurapen eta Erresilientzia Instalazioa: Maltak berreskurapen eta erresilientzia plan ofiziala aurkeztu du - EBko Erreportaria\nBatzordeak errekuperazio eta erresilientzia plan ofiziala jaso du Maltatik. Plan honek Maltak Berreskurapen eta Erresilientzia Instalazioaren (RRF) laguntzarekin abian jartzeko asmoa duen erreforma eta inbertsio publikoaren proiektuak zehazten ditu.\nRRF NextGenerationEUren muina da, eta 800 mila milioi euro emango ditu (egungo prezioetan) EB osoan inbertsioak eta erreformak egiteko. Zeregin erabakigarria izango du Europak krisitik indartsuago irteten eta trantsizio berdeak eta digitalak ziurtatzen laguntzeko.\nPlanaren aurkezpena azken hilabeteetan Batzordearen eta Maltako agintarien arteko elkarrizketa intentsiboaren ondoren dator.\nMaltaren susperraldi eta erresilientzia plana\nMaltak guztira 316.4 milioi euro eskatu ditu FERren arabera.\nMaltako planak sei arlo biltzen ditu, besteak beste, garraio iraunkorra, ekonomia zirkularra, energia garbia eta energia-eraginkortasuna eraikinetan, administrazio publikoaren eta sistema juridikoaren eraldaketa digitala, osasunaren eta hezkuntzaren sektoreak bideratzen dituzten proiektuak eta erakundeen erreformak. Planeko proiektuek RRFren bizitza osoa estaltzen dute 2026ra arte. Planak Europako zazpi eremu enblematikoetatik bostetan proposatzen ditu proiektuak.\nBatzordeak orain Maltako plana ebaluatuko du Erregelamenduan ezarritako hamaika irizpideetan oinarrituta eta haien edukia legez lotesle diren egintzetara itzuliko du. Ebaluazio honek, batez ere, planek Europako seihilekoaren testuinguruan emandako herrialde bakoitzeko berariazko gomendioetan identifikatutako erronka guztiei edo azpimultzo garrantzitsuei modu eraginkorrean aurre egiten laguntzen duten aztertuko du. Batzordeak ebaluatuko du planak gutxienez gastuaren% 37 bideratzen duen klima helburuak onartzen dituzten inbertsioetara eta erreformetara eta% 20 trantsizio digitalera.\nKontseiluak lau aste izango ditu, normalean, Batzordeak Kontseiluaren Exekuzio Erabakirako proposamena onartzeko.\nBatzordeak 25 berreskurapen eta erresilientzia plan jaso ditu Belgika, Txekia, Danimarka, Alemania, Estonia, Grezia, Espainia, Frantzia, Kroazia, Italia, Irlanda, Zipre, Letonia, Lituania, Luxenburgo, Hungaria, Malta, Austria, Polonia, Portugal , Errumania, Eslovenia, Eslovakia, Finlandia eta Suedia. Gainerako estatu kideekin modu jarraituan jarraituko du kalitate handiko planak ematen laguntzeko.\nNextGenerationEU: Berreskurapen eta Erresilientzia Instalazioari buruzko galderak eta erantzunak\nDG ECFIN webgunea\nGai erlazionatuak:MaltaErrekuperazio eta Erresilientzia Instalazioa


Matrikulazio-aldia zabalik EKT ikastaroaren 4. ediziorako — Euskal Kulturgintzaren Transmisioa\nParte hartu nahi duzuenok 4. edizio honetan, honako fitxa hau bete beharko duzue.\nIrakasleez, egutegiaz, gaitegiaz, prezioaz eta abarrez informazioa jasotzeko, honako triptikoan aurkituko duzu.\nAurreko hiru edizioetako emaitzak gogoan dauzkagula, EKTren laugarren edizioari honako ezaugarri bereziok jarri nahi izan dizkiogu:\n1. Ezagutza bildu\nJaiotzatiko euskaldun ez direnak euskal kulturgintzari egiten ari zaizkion ekarpen anitzei.\nEuskal kuturgintzaren baitako jardueraesparruak ekosistema gisara irudikatzeari eta horietako bakoitzean (literatura, kantagintza, antzerkia, hedabideak,…) transmisioa, sustapena eta jakintza zein nola garatu (ahal) diren aztertzeari.\nEuskal Herriaren luze-zabalean gertuko komunitatean euskal kulturgintza suspertze aldera egiten diren ekimen aberatsei. Alegia, gune soziolinguistiko erdaldunduenetan ere ernetzen diren dinamikei erreparatu nahi diegu gertuagotik.\nAzken 50 urteotan bizi izandakoaz gogoeta egiteari. Lehen pertsonan eragile izan direnen iritziak biltzeari, alderatzeari, aurrera begirako adostasunetan bat egiteari.\n2. Ezagutza sortu\nEKTn jasotakoa aberastu egin ohi dugu Sorguneak ikertegiaren bidez garatzen ari garen ikerketetan. Era berean, ikerketetan ageri zaizkigun desafioak ekarri egin nahi ditugu EKTra, horiei buruz iritziak jaso eta ekarpenak egiten jarraitzeko.\n3. Ezagutza transmititu\nHUHEZIko kideok izango gara aurreko edizioetan bildutako uztaren berri emango dugunak. Ikasgelan bertan zein nork bere bidetik sakontzen jarraitzeko bideak zabalduko ditugu. Ikasleen kezkei eta praktika-moduei argi egiteko helburua, azken finean.Aditu, aritu eta ikasleen arteko hartu-emanaren berri ematen jarraituko dugu euskal hedabideetan. Izan ere, orain arte bezala: “Herri jakintza nahi dugu, eta jakintza herriarentzat nahi”.Elkar aberasten joango den gurpil birtuosoa osatzen jarraitu nahi dugu: ezagutza biltzea,sortzea eta transmititzea… izaten eta ekiten jarraitu ahal izateko.Irakasle arituko diren aditu-arituen zerrenda, landuko dituzten gaien arabera sailkatuta:\nEuskal Kulturgintza gerra ostean: aitzindariakPaulo Iztueta, Larraitz Ariznabarreta.Gogoeta iragan hurbilaz: irakaspenakMari Karmen Garmendia, Jose Agustin Arrieta, Josune Ariztondo, Jose Mari Iriondo, Jose Angel Irigarai.Euskal kulturgintzaren eko sistemakAndoni Sagarna, Josean Muñoz, Laura Mintegi, Josu Zabala, Mikel Irizar, Ramon Agirre, Eñaut Elorrieta, Uxue Alberdi.TestigantzakBernardo Atxaga, Ramon Saizarbitoria, Asisko Urmeneta, Anari Alberdi.Euskal kulturgintzaren berogailuak gertuko komunitateanOihane Perea, Joseba Altube, Patrick Quéheille, Maite Davant, Amets Arzallus, Mattin Irigoien, Maider Elkoro, Sagrario Aleman, Amaia Almirall.Transmisioa irakaskuntzanPetra Elser, Olatz Zugasti, Isa Isazelaia, Idurre Alonso, Iban del Campo, Arantza Ozaeta.Sorguneak: formazio teorikoa eta aurreko edizioetako transmisioaLorea Agirre, Julen Arexolaleiba, Andoni Eizagirre, Nekane Goikoetxea, Jon Sarasua, Iñaki Urruzola.Informazio gehiago behar izanez gero, idatzi kulturgintza@mondragon.edu e-postara.


Gaur piztuko dira gabonetako argiak | Lezoko Unibertsitateko Udala\nHasiera » Berriak » Gaur piztuko dira gabonetako argiak\nHalaber, dagoeneko kokatu da Eguberrietako zuhaitza ere Gurutze Santuaren plazan herria gabon giroan murgiltzeko\nGabonak ia ate joka ditugu eta Lezo gabon giroaz janzteko Eguberrietako argiztapena piztuko da gaur iluntzean.\nArgi apaingarriak ezarri dira herri osoan zehar hainbat leku eta elementutan, hala nola, zuhaitzetan edota faroletan. Era berean, dagoeneko kokatu da urtero Gurutze Santuaren plazan ezarri ohi den Eguberrietako zuhaitza ere.\nErosketak, tokiko merkataritzan\nAipatu apaingarrien bitartez, kaleak girotzeaz gain, Eguberrietako erosketak tokiko denda eta saltokietan egitea sustatu nahi da Udaletik. Izan ere, bertako saltokientzat garai berezia izaten da hau; bertako saltoki eta saltzaileek bizia ematen diete gure kaleei Eguberrietan, baina baita urteko gainerako egun guztietan ere, horregatik kale argiztapenaren bitartez herritarrei bertako saltokietan kontsumitzeko deia egin nahi zaie tokiko merkataritzaren garrantziaz kontzientzia har dezaten, guztioi baitagokigu bertakoa, tokikoa babestea eta zaintzea.


Zinema COVID-19aren garaian: Lara Izagirre\nEgilea Ines Arrue|2020-05-11T13:39:13+02:0011 maiatza, 2020|\nLuze dirau konfinamenduak. Lehenengo egunetan kultur programazioa irauli egin zuela ikusi genuen, eta eragileek beren edukiak modu librean partekatzen erantzun zioten. Bederatzigarren astea dugu, baina, eta hasierako elkartasun guzti hori alde batera utzita, ZINEAn ikus-entzunezkoen sektorean guzti honek eragin dituen ondorio eta kalteak bildu eta ikusaraztea interesgarri izan daitekeela uste dugu. Hain zuzen, salbuespen egoera honen argi-ilunak bizi izan ditu ondorengo protagonistak:\nEgoeraren larritasunean, zorionez, eskuartean duen NORA filmaren azken fasean, post-produkzioarena, harrapatu du gaitzaren agerpenak Lara Izagirre zuzendari bizkaitarra. Aldatu behar izan du lan egiteko modua, moldatu behar izan ditu erritmo eta helburuak, baina pozik dago gutxinaka-gutxinaka filma aurrera doala ikustearekin.\nEten egin behar izan dute musikaren grabazioa, eta soinu eta kolore nahasketak egiteko estudioaren ateak ere itxita daude. Zorntzarrak azaldu digu, ordea, ilusionaturik eta itxaropentsu harrapatu dituela Gariza Films ekoiztetxeko kideak aparteko egoera honek, harro daudela filmak eskainiko dituen irudi, paisaia eta antzezlanekin, eta uste duela epe laburrean amaitzeko gai izango direla.\nZuzendari eta gidoilari bezala landutako bigarren film luzea du, Un Otoño sin Berlin (2015)lanak izandako arrakastaren ostean. Ane eta Peru. Maitasun istorio bat piper artean izena zuen gidoiarekin eman zituen Izagirrek proiektu honen lehen urratsak. 2016an Eusko Jaurlaritzaren laguntza jaso zuen gidoia garatzeko, eta 2018a aurre-produkzioa egiteko baliatu zuen. Hala, izenburua ez ezik (Ane eta Peio izan zen gero, eta egun Nora du izenburu), bestelako aldaketa eta egokitzapenak ere jasan ditu proiektuak.\nBesteak beste, 2018ko Donostia Zinemaldia baliatu zuen zinemagileak koproduktoreak eta lanarekin bat egingo zuten agenteak topatzeko. Urruñan egoitza duen La Fidele Production ekoiztetxearekin sortutako elkarlana izan da gakoa, Bizkaian ez ezik, Lapurdiko hainbat txokotan ere kokatu duelako trama.\nNora filmak emakumeen identitatea eta zaintza jorratuko ditu, zuzendariak roadtrip bezala definitu duen kontakizun eredu baten bitartez. Ane Pikaza aktorea (Vitoria 3 de Marzo, Jesus is black) izango da bidaiari eta protagonista, Zornotzatik Ezpeletara, eta ibilbide laburra izango bada ere, aldaketa handiak ekarriko dizkio neskari. Besteak beste, Ramon Barea, Clara Badiola, Loli Astoreka eta Joseba Usabiaga aktoreek antzeztutako pertsonaiekin egingo du topo.\nAitor Merino: “Oraindik ez naiz gai filmak zer sentiarazten didan esateko”\nLara Izagirre: “Zinemaldian berdintasun efektiboa lortzea dugu helburu”


Itzulketa ilegalak dokumentatzen jarraitzen du Irungo Harrera Sareak\n2020ko apirilaren 07a, asteartea | Ordua Euskal Herrian 00:45:48\nEBko Justizi Auzitegiak eman duen epaiaren ondoren ere, adin txikikoen eta turisten itzulketa ilegalak dokumentatu dituela jakinarazi du Irungo Harrera Sareak.\nIrungo Harrera Sareko kidea, hainbat migratzailerekin.\nHarrera Sareak dokumentatu duen kasuetako bat Abdelena da (fikziozko izena), adin txikikoa da eta benetan 16 urte dituela egiaztatzen duen agiria dauka. Afrika beltzetik dator eta Espainiara iritsi zenean adin nagusiko bezala erregistratu zuten, nahiz eta jaiotza agiria eduki eta bertan jarri 16 urte dituela.\nDuela bi aste iritsi zen Irunera eta Martindozenean bi egun igaro ondoren, Baionara iritsi zen. Pausan, migratzaileentzako aterpetxean, egin zuen lo. Handik Tolosarako (Okzitania) bidea hartu zuen eta Pau inguruan zegoenean, poliziaren kontrol batean gelditu eta dokumentazio formala ez zeukanez, komisaldegira eraman zuten. Abdelek esan zien adin txikikoa zela. Baina poliziak, Schengen lurraldeko sarreren europar datu basean kontsultatu eta ikusi zuen polizia espainiarrak adin nagusiko bezala erregistratu zuela. Beraz, Somportera, polizia espainiarrak mugan daukan komisaldegira itzuli zuten eta polizia espainiarrak handik Jacara (Espainia) eraman zuen eta kalean utzi.\nJacan, "hainbat pertsona solidariori esker", Abdelek Irungo Harrera Sarearekin hitz egitea lortu zuen eta Irunera bueltatu zen. Handik Baionara joan zen berriro ere.\nIrungo Harrera Sareak salatu du "kontrol arrazista bat" dela, baita "itzulketa ilegala" ere: "Abdel adin nagusikotzat hartuta ere, ez da betetzen itzulketa expressa ahalbidetzen duen Malagako hitzarmena; Abdelek Frantzian zeraman denborak hitzarmenak aipatzen dituen lau orduak gainditzen ditu". Halaber, adin txikikoaren eskubideak urratu direla dio: "Abdelek esan zien adin txikikoa zela, hori frogatzen zuen agiria erakutsi ere bai, eta hala ere ez zioten jaramonik egin, legeak adin txikikoei bermatzen dizkien eskubideak urratuz".\n"Ez da salbuespena"\n"Itzulketa ilegal bat da eta salatu beharra dag", adierazi du Harrera Sareak. "Zoritxarrez, ez da salbuespen bat. Horrelako jokaerak behin eta berriro errepikatzen dituzte mugaren bi aldeetako poliziek".\nPortugalera iritsi zen brasildar turista baten kasua aipatu dute. Lisboatik Pariserako tren txartela erosi zuen, Hendaian polizia frantsesak identifikatu eta Irunera itzuli zuen, nahiz eta pasaportea indarrean eduki eta ez zituen gainditu legeak Schenge espazioan turistentzako legeak ezarritako 90 egunak. "Esan brasildar hiritarra beltza dela. Beraz, argi eta ozen esan behar da kontrol arrazista izan zela eta itzulketa ilegala".\n"Gertaera hauen aurrean, irmoki salatu nahi dugu giza eskubideak eta Europako legeak urratzen ari direla, are gehiago, joan den Martxoaren 22an, Europar Batasuneko Justizia Auzitegiak eman berri duen epaiaren ondoren". Epaiak hala dio: "Itzulketaren inguruan aipatzen den Itzulketa prozedurak salbuespena izango du hirugarren lurralde bateko pertsona bat Europa barruko estatu-kideren baten mugaren batean egoera irregularrean atxilotzen bada, nahiz eta estatu horrek kontrolak ezarri bertako ordena publikoa eta barne segurtasuna arriskuan jar ditzakeen mehatxu larri bat dagoelako". Harrera Sareko kideen hitzetan, beraz, "Europar Justizia Auzitegiaren arabera, ezin da itzulketa prozedura gauzatu Europa barruko muga batean".


Cookien eta jarduera-fitxategiaren erabilera\nWebgune honek cookiak erabiltzen ditu erabiltzaile batek haren gune eta orrialdeetan zehar nabigatzen jarduten duenean. Webgunean erabiltzen diren cookiak web zerbitzari baten bidez nabigatzaile batera bidaltzen diren fitxategiak dira, erabiltzaileek webgunean izaten dituzten jarduerak erregistratzeko eta erabiltzaileari nabigazio azkarragoa eta pertsonalizatuagoa errazteko. Erabiltzaileek beren nabigatzailea cookiak sartzea, horiek blokeatzea edo, hala denean, ezabatzea galarazte aldera konfiguratzeko aukera dute. Webgunea erabiltzeko, ez da beharrezkoa erabiltzaileek webguneak bidaltzen dituen cookiak instalatzea baimentzea.\nEra berean, webgunearen zerbitzariek modu automatikoan detektatzen dituzte erabiltzaileek baliatzen duten sarearen IP helbidea eta izena. Informazio hori guztia zerbitzariaren jarduerak jasotzen dituen fitxategi batean erregistratzen da, ondorik datuak prozesatzeko eta estatistika arloko neurketak eskuratzeko; horrela, zenbat orrialde inprimatu diren, zenbat bisita jaso diren eta abar jakin ahal izango da.\nHala ere, BEAZek eta bere legezko ordezkariek ez dute erantzukizunik hartuko cookien politika honetan aipatzen diren hirugarrenek izan ditzaketen pribatutasun-politiken eduki eta egiazkotasunarengatik.\nWeb-nabigatzaileak cookieak biltegiratzeko tresnak dira eta horiek aktibatzeko edo desaktibatzeko eskubidea leku horretatik gauzatu behar duzu. BEAZek eta bere legezko ordezkariek ezin dute bermatu aipatutako nabigatzaileek cookieak zuzen edo oker erabiltzen dutela.\nBatzuetan cookieak instalatu behar dira nabigatzaileak horiek ez onartzeko erabakia ahaztu ez dezan.\nCookiei buruzko politika honi buruz edozein zalantza argitzeko gurekin harremanetan jar zaietzke harremanetarako atalaren bitartez.\nWebgunea monitorizatzeko beren beregiko sistemak ez ezik, orrialde honek atariko kanpoko tresna estatistikoak ere erabiltzen ditu, jabearen zerbitzarietan ostataturik daudenak; horrezaz gainera, badu Google Analytics deritzon zerbitzua ere, hau da, Delawareko (Estatu Batuak)  konpainia den Google, Inc. enpresak ematen duen analisi-zerbitzua. Honako da enpresa horren bulego nagusia:\nCA 94043 Estatu Batuak\nGoogle Analytics zerbitzuak cookiak erabiltzen ditu webguneari erabiltzaileek gunea nola baliatzen duten ikusten laguntzeko. Cookiak webgunearen erabilerari buruz sortzen duen informazioa, barne delarik haren IP helbidea, zuzenean transmititu eta artxibatuko du\nGooglek Amerikako Estatu Batuetako zerbitzarietan. Googlek gure kontura erabiliko du informazio hori, webgunearen erabileraren aztarnak erasotzeko, haren jarduerei buruzko txostenak pilatzeko eta webgunearen jarduerarekin eta Interneten erabilerarekin loturik dauden beste zerbitzu batzuk emateko.\nGooglek hirugarren pertsonei helarazi ahal izango diete informazio hori, baldin eta legerian hala ezarririk badago edo hirugarren pertsona horiek informazioa Googleren kontura prozesatzen badute.\nGooglek ez du bere IP helbidea esku artean duen beste ezein daturekin lotuko.\nWebgune hori erabiltzean, Googlek informazioa goian adierazi diren moduan eta xede horietarako tratatzea onartzen du.\nDatuen edota informazioaren tratamendua errefusatu ahal izango duzu, zure nabigatzailean cookiak ez erabiltzeko konfigurazioa hautatuz; hala ere, jakin behar duzu kasu horretan, beharbada, ezin izango dituzula webgune honen funtzionaltasun guztiak baliatu.


Kalitatezko itzulpen automatikoa lortzeko europar partzuergo batean parte hartzen ari da EHU\nActualizado 23/02/2015 11:42 CET\nEuskal Herriko Unibertsitateko (EHU) Informatika Fakultateko zenbait irakasle Europako zortzi erakunderen partzuergo batean parte hartzen ari dira, kalitatezko itzulpen automatikoa lantzeko lanetan, hainbat hizkuntzatan eskaintzen diren laguntza teknikoko zerbitzuetan.\nEgungo itzulpen automatikoen arazoa itzulpenen literaltasuna da, hau da, aplikazioak literalki itzultzen du hitza, bere esanahia edo perpausaren sintaxia aintzat hartu gabe. Bada, egoera hori nabarmen hobe daiteke, europar partzuergoa egiten ari den lanari esker.\nZehazki, EHUk jakinarazi duenez, Portugaleko enpresa teknologiko batek eta Europako zazpi unibertsitatek osatzen dute partzuergoa, eta horien artean dago EHU, Informatika Fakultateko irakasle hauen bidez: Eneko Agirre, Gorka Labaka, Nora Aranberri, Arantxa Otegi, Mikel Artetxe, Ander Barrena, Koldo Gojenola, Mikel Lersundi, Josu Goikoetxea, Arantza Diaz de Ilarraza, Iñaki Alegria eta Kepa Sarasola (ikastegiko dekanoa).\nQTLeap (Quality Translation by Deep Language Engineering Approaches) proiektuaren helburua da (Europako Batzordearen hiru milioi euroko finantzazioa izan du hiru urterako) metodologia berritzaile bat ikertzea eta sortzea, zortzi hizkuntzaren itzulpen automatikoa lortzeko: euskara, gaztelania, ingelesa, portugesa, alemana, txekiera, bulgariera eta nederlandera.\nKalitate handiagoko itzulpenak lortu nahi dira. "Zientzia ikerketako proiektu anbiziotsuenetako bat da, azken urteotan itzulpen automatikoaren eta hizkuntzaren teknologien esparruan egin direnen artean", azaldu du ikerketaren koordinatzaile zientifikoa den António Brancok (Lisboako Unibertsitatea).\nLanak lehenengo urterako helburua lortu du: itzulpen sistema bat agertoki erreal batean aplikatzea; zehazki, Portugaleko HF (Higher Fuctions) enpresak eskaintzen duen informatikako laguntza teknikoko zerbitzuan. Enpresa hori partzuergoko kide da.\n"Itzulpen automatikoaren bidez PCmedic deritzan on line kontsultoria enpresaren errendimendua hobetu dugu. Bi urte barru, proiektua bukatzean, are lagungarriagoa izango da, informazio linguistiko sakonagoa erabiliko dugu eta", azaldu du Eneko Agirre irakasle eta EHUko baitan proiektuaren burua denak.\nHorrela, proiektuaren funtzionamenduari dagokionez, Interneten bidez, txat batekin, erabiltzaileak informatika arazo bat aurkezten dio aplikazioari, lantzen ari diren hizkuntzetako batean. Aplikazioak arazoaren irtenbidea bilatzen du bere datu basean, eta galdera egiteko erabilitako hizkuntza berberean erantzuten du, hau da, galdera euskaraz egiten bada, erantzuna ere euskaraz emango da, Kepa Sarasola EHUko Informatika Fakultateko dekano eta proiektuko ikertaldeko kideak azaldu duenez.\n"Egungo itzultzaile automatikoek, oro har, ez dituzte aintzat hartzen hitzen esanahia eta perpausaren sintaxia. Hitz bat hartu eta literalki itzultzen dute. Esate baterako, 'la ministra Pilar del Casillo' itzultzean, 'gazteluaren zutabe ministroa' ematen dute, izen propio bat dela aintzat hartu gabe. Gu harago goaz: lanean ari gara, itzulpen automatikoko sistemak, hitz egokiak bilatzeaz gain, hitz horiek perpausean zuzen ordena ditzan, arreta berezia jarriz izen berezietan. Horrela, kalitate eta zehaztasun handiagoko itzulpenak lortuko ditugu", azpimarratu du Sarasolak.\nProzedura soila da. Itzuli beharreko hitzak hartzen ditu sistemak, eta bere datu basean bilatzen du, hainbat testuren artean, zein beste hitzekin konbinatu ohi diren. Ondoren, konbinazio horien arabera ordenatzen ditu perpausean, esanahia ere aintzat hartuta. Zerbitzu honen ebaluazioak % 60ko gogobetetzea erakutsi du, hau da, sistema erabili duten gehienek uste dute erantzun egokia behar den bezala jaso dutela, galdera egin zen jatorrizko hizkuntzan.\n"Aurrerapauso garrantzitsua da itzulpen automatikoaren esparruan, baina lanean jarraitzen dugu, itzulpen perfektua lortzeko", esan du Kepa Sarasolak.


'Irudi digitala gure bizitzako harremanetan' Euspot lehiaketaren zazpigarren edizioko gaia - gurean.eus \n'Irudi digitala gure bizitzako harremanetan' Euspot lehiaketaren zazpigarren edizioko gaia\nORAIN GIPUZKOA | 2017-12-14 15:00\nZazpigarren Euspot lehiaketak sare sozialen erabileraren inguruan hausnarketa egitea nahi du. Sare sozialak gure bizitzako ia esparru guztietara zabaldu dira, eta horrek gure artean harremantzeko moduak ere baldintzatzen ditu. Nerabe zein helduok, sare sozialetan gutaz lantzen dugun irudiari garrantzia handiegia ematen ote diogu? Alderdi birtual horretan jasotzen dugun erantzun, oihartzun eta oniritzi edo oniritzi ezari kasu gehiegi egiten ote diogu? Horretaz jabetu behar gara. Sare sozialetan eman beharreko irudiak baldintzatzen gaitu? Besteek esango edo erantzungo dutenaren arabera jokatzen dugu? Nahi duguna bakarrik erakutsi edo esaten dugu? Sare sozialak, gure esku dauden erremintak, jendeak gutaz nahiko lukeenaren erakusleiho edo eragile bihurtu ditugu? Dena ez da erreala, fikzio asko dago bertan eta guztia ez da dirudiena; ez jauzi tranpa horretan. Zure jokamoldea aldatzen ari zara ‘atsegin dut’ edo jarraitzaile gehiago lortzeko?\nGuztira, 2.550 euro banatuko dira saritan, bost kategoria ezberdinetan. Aurten, sari banaketa ekitaldia maiatzaren 17an egingo da, Aretxabaletako Arkupe Kultur Etxeko Zaraia aretoan.


Nantillé - Wikipedia, entziklopedia askea.\nNantillé Frantziako udalerria da, Itsas Charente departamenduan dagoena, Poitou-Charentes eskualdean. 2013an 330 biztanle zituen.\nCanton of Saint-Hilaire-de-Villefranche (en)\n45° 51′ 14″ N, 0° 28′ 03″ W / 45.8539°N,0.4675°W / 45.8539; -0.4675Koordenatuak: 45° 51′ 14″ N, 0° 28′ 03″ W / 45.8539°N,0.4675°W / 45.8539; -0.4675\nAsnières-la-Giraud, Authon-Ébéon, Bercloux, Écoyeux, Saint-Hilaire-de-Villefranche, Sainte-Même eta Saint-Hilaire-de-Villefranche\n326 (2017ko urtarrilaren 1a)\n158 (%48.5) 168 (%51.5)\n2007an Nantillé udalerrian erroldatutako biztanleak 323 ziren. Familiak 130 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 43 seme-alabarik gabeko familiak ziren, 35 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 158 etxebizitza zeuden, 136 familiaren etxebizitza nagusia ziren, 16 bigarren erresidentzia ziren eta 6 hutsik zeuden. 156 etxeak ziren eta 2 apartamentuak ziren. 136 etxebizitza nagusietatik 109 bere jabearen bizilekua ziren, 27 alokairuan okupaturik zeuden eta 1 doan lagata zegoen; 1ek bi gela zituen, 19 etxek hiru zituzten, 32 etxek lau zituzten eta 84 etxek bost zituzten. 107 etxek euren parking plaza propioa zuten azpian. 62 etxetan ibilgailu bat zegoen eta 62 etxetan bat baino gehiago zituzten.\nNantillé udalerriko biztanleria-piramidea 2009an .\n2007an lan egiteko adina zuten pertsonak 198 ziren, horien artean 131 aktiboak ziren eta 67 inaktiboak ziren. 131 pertsona aktiboetatik 117 lanean zeuden (63 gizon eta 54 emakume) eta 14 langabezian zeuden (11 gizon eta 3 emakume). 67 pertsona inaktiboetatik 27 erretiraturik zeuden, 13 ikasten zeuden eta 27 "bestelako inaktibo" gisa sailkaturik zeuden.\n2009an Nantillé udalerrian 136 unitate fiskal zeuden, 346 pertsonek osaturik. Pertsona bakoitzeko diru-sarrera fiskalaren mediana urteko 14.233,5 euro zen.\n2007an zeuden 16 komertzioetatik, 1 garraiorako elementuen fabrikazioko enpresa zen, 1 bestelako produktu industrialen fabrikazioko enpresa zen, 7 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 2 igeltseroak ziren, 2 iturginak eta 2 argiketariak.\n2000. urtean Nantillé udalerrian 19 nekazaritza-ustiategi zeuden, 864 hektarea erabiltzen.\nSainte-Même (2,5 km)\nSaint-Hilaire-de-Villefranche (3,8 km)\nAsnières-la-Giraud (4,0 km)\nBercloux (4,3 km)\nFontenet (5,5 km)\nÉcoyeux (5,5 km)\nBrizambourg (5,7 km)\nAzken aldaketa 28 azaroa 2020(e)an, 13:18(e)tan\nOrriaren azken aldaketa: 28 azaroa 2020, 13:18.


Ostegunean, Elkanoren Lehorreratzeari buruzko parte-hartze prozesua aurkeztuko du udalak - Artzape\nDatorren urtean, mundu biraren 500. urteurrenean eta lehorreratzearen irudikapenaren 100. urteurrenean, egingo da hurrengo Elkanoren Lehorreratzea. Hori dela eta, Getariako Udalak Lehorreratzearen inguruko parte hartze prozesua jarriko du abian eta datorren ostegunean, irailaren 16an, aurkeztuko die getariarrei egitasmoa.\nAurkezpen ekitaldia irekia izango da eta, 19:00etan hasita, Iturzaeta aretoan egingo da. Udalak jakinarazi duenez, “herriko hainbat eragilek parte hartuko dute prozesuan, ekitaldiari buruzko iritziak, begiradak eta ikuspegiak partekatzeko”.\n2022an ehun urte beteko dira lehen Lehorreratzea egin zenetik. Hala, urte horietan guztietan “lan egin duten getariar asko eta askoren dedikazioa” aitortzeko aprobetxatuko du osteguneko ekitaldia udalak: “Herritarren ahalegina, ilusioa eta ekarpena berariaz aintzakotzat hartzea da Getariako Udalak orain hasiko duen parte hartze prozesu horren abiapuntua”.\nEkitaldian, elkarrizketa eta parte hartzeko prozesuaren helburuak eta dinamikak azalduko dira. Prozesu hori 2021eko irailetik abendura bitartean egingo da. “Ekimen honen helburua bikoitza da: batetik, Getariako bizilagunek gaur egun nola bizi eta sentitzen duten Elkanoren lehorreratzea jakitea; bestetik, etorkizunean nola egin nahi duten eta 2022rako bide berriren bat aztertu behar den hausnartzea”.\nProfil eta herritar talde desberdinekin, zortzi elkarrizketarako gune edo saio egingo dira. Urrian, gainera, herritar guztientzat irekita egongo den mintzodromoa egingo da. Era berean, aurrerago bidaliko den galdetegiaren bitartez ere, herritarrek ekarpenak egin ahal izango dituzte. “Parte hartzeko foroetatik ateratako ondorioek aukera emango dute, etorkizunean, herritarren nahien arabera diseinatzeko ekitaldia eta, hala badagokio, beharrezko egokitzapenak egiteko”, azaldu dute udaletik.\nEkitaldian honako hauek hartuko dute parte: Haritz Alberdi Getariako alkateak, Aitor Urresti zinegotziak, Elkano Fundazioak – Elkanoren figuraren, bidaia beraren eta Euskal Herriko testuinguru sozioekonomikoaren inguruko ezagutza berriak aurkeztuko ditu–, eta prozesua erraztuko duen Prometea talde teknikoa. Beñat Aristi de la Hoz aktoreak (Juan Sebastian Elkanoren larruan) eta Kresala dantza taldeak ere hartuko dute parte.\nSaioa\ton 14 iraila, 2021 at 5:26 pm\nKaixo Arratzalde on;\nParte hartu nahiko nuke Elkanoren Lehorreratzean eta derrigorrez 16 arratzaldean azaldu beharra dago?\nartzape\ton 15 iraila, 2021 at 11:20 am\nEgitasmoa Getariako Udalak antolatzen duenez, zure zalantza argitzeko beraiekin jarri beharko zenuke harremanetan.


Euskadiko Gazteriaren Kontseiluaren (EGKren) martxoko Berriz Berri! | Gazteak ekinzale Gipuzkoa ekintzaile egiteko\nIep! Jakinaren gainean izango zarete, noski… baina, porsiaka: EGK-k hilero bere Berriz Berri! delakoa kaleratzen du gure lurraldean izango diren ekitaldi, lehiaketa eta ikastaroen berri emateko. Martxoko alean, GAZEn antolatu ditugun tailerrak agertzen dira. Hor doa Berriz Berri!


EAJ-k Antonio Sarasketa, Mercedes Kareaga eta Indalezio Ojanguren omendu ditu\nETA KITTO 2012-04-25 0:00\nEibar bonbardatu zutela 75 urte betetzen dira gaur eta Eibarko EAJ-k Antonio Sarasketa, Mercedes Kareaga eta Indalezio Ojanguren omendu ditu Untzagan, Iñigo Urkullu eta Joseba Egibar alderdikideen parte-hartzea izan duen ekitaldian. Ikurriña…\nEibarrek World Plone Egunarekin bat egingo du gaur, CodeSyntaxen eskutik\nETA KITTO 2012-04-24 0:00\nMundu guztian zehar egingo den ekitaldiarekin bat eginez, World Plone Day 2012 izeneko ekitaldia antolatu du CodeSyntax-ek Azitaingo Industrialdean duen bulegoan gaurko, 10.00tatik 12.00tara. Jardunaldian, Euskal Herrian Plone izeneko webguneak…\nJesus Gutierrez historialariak bonbardaketaren inguruko hitzaldia emango du gaur\nEibarko Bonbardaketaren 75. urteurrena betetzen da eta, horren harira, Jesus Gutierrez historialariak hitzaldia emango du Portalean, 19.00etatik aurrera. Gutierrezek Eibar Gerra Zibilaren garaian ikertu du, eta hitzaldian ikerketa horren emaitzak…\nEAJ-k gudariei omenaldia egingo die gaur\nGaur betetzen dira 75 urte Eibar bonbardatu eta suntsitu zutela eta EAJ-k gudariei omenaldia egingo die: 11.30etan agintariei, gudariei, omendutakoen senideei eta beste guztiei harrera egingo zaie Untzagan eta 12.00etan ikurriña igoko dute…\nZero Zabor taldekoen hitzaldia Kultun\nEibar Zero Zabor taldekoek antolatuta, atez-ateko bilketaren inguruan berba egiteko hitzaldia emango dute gaur arratsaldean, 19.00etatik aurrera Arrate Kultur Elkartean….\nEuskal Dantzaren Adierazpena sinatu da\nETA KITTO 2012-04-23 0:00\nZapatuan Bizkaia, Zuberoa, Nafarroa, Lapurdi, Araba eta Gipuzkoako dantzariek, dantza irakasleek, musikariek eta dantzazaleek adostutako Euskal Dantzaren Adierazpena sinatzeko ekitaldia hartu zuen Udaleko pleno aretoak, Eibarko udalbatzako…\nLiburutegiak bere eskaintza ezagutzera emateko mahaia ipini du Untzagan\nGaur Liburuaren Nazioarteko Eguna dela-eta, goiz osoan egon dira Juan San Martin Liburutegiko arduradunak Untzagan, udaletxeko arkupeetan, Liburutegiko eskaintza ezagutzera ematen. Arratsaldean ere bertan izango dira 16.00etatik 19.00etara….\nHezkuntzaren Aldeko Mundu Kanpainia aurkeztu dute\nGaur eguerdian Hezkuntzaren Aldeko Mundu-Kanpainia aurkeztu dute udaletxean, prentsaurrekoan. Eibarren Egoaizia Gobernuz Kanpoko Erakundeak eta Juan San Martin Liburutegiak elkarlanean antolatutako programazioa gaur bertan abiatu da eta bihar…\nMaiatzaren 10ean banatuko diren Toribio Etxebarria Sarietarako finalistak aukeratu dituzte\nETA KITTO 2012-04-20 0:00\nToribio Etxebarria enpresa-sariak datorren maiatzaren 10ean banatuko dira Eibarko Coliseo antzokian eta jada aukeratu dituzte enpresa-proiektu eta ideia finalistak. Euskadi mailan antzinatasun eta sarietan banatzen den diru kopuruarengatik…\nLiburutegiak eta Egoaiziak Hezkuntzaren Aldeko Mundu-kanpainiarekin bat egingo dute\nJuan San Martin Liburutegiak, Egoazia Gobernuz Kanpoko Erakundearekin elkarlanean, Hezkuntzaren Aldeko Mundu-kanpainan parte hartuko du hainbat ekimen antolatuta. Atzo bertan interesgunea jarri zuten Umeen Liburutegian Egoaiziak ekarritako…\nDementziak nola saihestu azaltzeko hitzaldia gaur Portalean\nGaur 18.00etatik aurrera José Félix Martí Massó Donostia Ospitaleko Neurologia zerbitzuko burua eta EHU-ko irakaslea Portalean izango da hitzaldia eskaintzen, Buruz Gimnasio Cerebral-ek antolatutako ekitaldian. Neurologoak dementziari aurre…\nVoces y Cuerdas taldearen kontzertua gaur Coliseoan\nGaur iluntzean Voces y Cuerdas laukote berriztatua kontzertuan ikusteko aukera izango da Coliseo antzokian, 20.30etan. Taldearen ahotsa zen Asun Angera hil ostean, talde berria urrian sortu zen eta hau izango da bere lehenbiziko emanaldia….


Eskubaloiko eta saskibaloiko lehen taldeek Ipuruan jokatuko dute bihar - etakitto.eus\nEskubaloiko eta saskibaloiko lehen taldeek Ipuruan jokatuko dute bihar\nETA KITTO 2022, Mar 25\nBiek ere, gainera, ordu berean (18:30ean) hasiko diren partiduetan. Eskubaloian, Arrate Eibar 1. Nazional Mailako liderrak sailkapenean erdialdetik beherago dagoen Urduliz hartuko du, orain arteko bidetik jarraitzeko asmotan: partidurik galdu gabe eta lidergoari sendo eutsiz.\nEz da hori Avia Eibar Saskibaloiko lehen taldearen egoera, eibartarrak sailkapeneko azken-aurrenak direlako Lurraldeko 1. Mailan, eurentzat maila berria. Euren oraingo aurkaria Bosteko Irauli izango da.\nArrate EibarArrate Eibar EskubaloiaAvia Eibar SaskibaloiaEibar Eskubaloi TaldeaEibar EskubaloiaEibar SaskibaloiaEskubaloiasaskibaloia\n« Eibar KE-ko lehen taldeek zapatuan jokatuko dituzte euren partiduak Ordua aldatuko da zapatutik domekarako gauean »


Mars Reconnaissance Orbiter Martera iritsi da etorkizuneko giza bidaietarako lurra prestatzeko | Consumer\nMars Reconnaissance Orbiter Martera iritsi da etorkizuneko giza bidaietarako lurra prestatzeko\nEsplorazio-teknologia modernoenak ditu, eta Lurrera 34 terabyte datu bidaltzeko gai izango da.\nZazpi hilabeteko bidaiaren ondoren, NASAren “Mars Reconnaissance Orbiter” (MRO) zundak planeta gorriaren inguruko behin betiko orbitara eramango duen maniobra-sekuentzia amaituko du gaur. “Dena perfektua izan da orain arte, eta ez dugu uste ibilbide-zuzenketarik behar denik”, esan zuen Robert Lock-ek, Kaliforniako Pasadenan, Zorrotadarako Propultsio-laborategitik (JPL) misioaren plangintzako buruak. Ontziak lehen giza misioetarako bidea prestatuko du.\nSekuentzia asteartean hasi zen, eta gaur amaituko da, ontziko suziri nagusiak 27 minutuz pizten direnean, abiadura %20 murrizteko. Maniobra horiek Madrilgo espazio-agentziaren bilaketa-estazioaren babesa izango dute. 20 minutu geroago, ontzia planetaren atzean ezkutatuko da. Ongi funtzionatzen duela baieztatzeko, irratia berreskuratu beharko da.\n“Mars Reconnaissance Orbiter”-ek esplorazio-teknologiarik modernoenak ditu, eta gai izango da Lurrera 34 terabyte datu bidaltzeko, Martera egindako gainerako misioek baino informazio gehiago. NASAk nahi du asmamen berriak, agentziak 30 urtean espaziora jaurtitako handienak, hurrengo lau urteetan behaketak egitea.\nInformazio hori oso garrantzitsua izango da hamarkada honen amaieran planeta bisitatuko duten robot esploratzaileak lurreratzeko lekuak aukeratzeko, hala nola “Phoenix Mars Scout”, Marteko ipar poloko geruza izoztuan metro erdi sartzeko gai den beso robotiko batekin. 2009an, “Mars Science Laboratory”-ren txanda izango da, eta planeta gorrira eramango ditu hurrengo ibilgailu robotikoak. Azkenik, NASAren arabera, beste misio batzuek lurra prestatuko dute lehen gizakiak iristeko. 25 urte igaro baino lehen helduko dira.\nMarteko urak dituen enigmak argitzen laguntzea izango da beste helburu nagusietako bat. Bere sei tresna zientifikoei esker, MROk atmosfera, azalera eta zorupea aztertu ahal izango ditu, eta zehaztasunez zehaztu ahal izango du nola aldatu den planeta gorria.


160. zk., 2020ko abuztuaren 17a, astelehena\nAzken alerta sanitarioek, bai lurraldean bai mundu osoan, agerian utzi dute aparteko eta premiazko neurriak hartu behar direla Euskal Autonomia Erkidegoan COVID-19 birusaren edo herri-mailan koronabirus deitutako birusaren hedapena geldiarazteko, larrialdi-egoerei berehala erantzun ahal izateko. Horiek horrela, Osasun Publikoaren eta Adikzioen zuzendariak 2020ko abuztuaren 14an ebazpena egin du, zeinean deklaratzen baitu Euskadin osasun publikoko larrialdi-egoera deklaratu behar dela eta horretarako arrazoi hauek daudela: egoera epidemiologikoa; nazioarteko aurretiazko esperientzia; Osasun Mundu Erakundearen gomendioak; erasan epidemiologikoa, eta Euskadiko Sistema Sanitarioaren egoera. Beraz, larrialdian gaudenez gero, nahitaezkoa da aparteko eta premiazko neurriak hartzea, Euskal Autonomia Erkidegoko lurralde-eremuan COVID-19 birusaren edo herri-mailan koronabirus deitutako birusaren hedapena geldiarazteko.\nVitoria-Gasteiz, 2020ko abuztuaren 14a.


Ibai eta errekak – Etxalar\n– Ibai eta errekak\nEtxalarko lurraldean tamaina eta luzera desberdinetako erreka aunitz daude sakabanatuak. Horien artean erreka nagusiena Tximista da. Honek Etxalarko erdigunea gurutzatzen du eta bertze erreka txikiagoen urak biltzen ditu honek. Horien artean nabarmenenak Artañeko erreka, Argaratako erreka eta Basatearango errekak dira.\nTximista erreka Arbozta eta Sarriku errekek osatzen dute eta izen honekin herriko lurralde gehientsuena zeharkatzen du Bidasoa ibaian urak isurtzen dituen arte.\nEtxalarko errekak, amuarrain errekak dira eta arrantza libre denean hauetan arrantzatu daiteke nahiz eta hauen tarte batzuetan (Adibidez herriko erdigunean eta erreken hasieratan) debekatua egon.\nUretako animaliez aparte (Amurrainak, aingirak eta txipak batez ere), erreka bazterretan bizi diren edo errekatik bizi diren bertze animaliak ere ikusi daitezke tarteka. Hauen artean ezagunena martin txoria da.\nHona hemen Etxalarko erreken mapa:


Euskal Herriko azoka ezagunenetako batetik bidaiatzeko proposamena egiten dizugu Azoka honetako hiru guneak ezagutzeko: Zerkausian barruratu zaitez bertako produktuekin topatzeko, Berdura plazatik buelta bat eman ezazu gure landarediaren eta loreen usai eta koloreez gozatzeko.\n31 ABE - 31 ABE\nDuela mende asko, gure arbasoek itsasora jo behar izan zuten lurrak eman ezin zizkien elikagaien bila. Zalantzarik gabe, itsasoarekin erlazionaturiko jarduera guztien artean mitikoena eta harrigarriena balearen arrantza izan da, eta hala izaten jarraitzen du. Helburu honekin, XVI. mendean Ternuako ur izoztuetara bidaiak antolatu zituzten arrantzaleek. Bidaia luzea eta gogorra izan ohi zen, eta itsasontziaren horniduran honako bi produktu hauek izatea ezinbestekoa zen: sagardoa eta "bizkotxoa". Sagardoa eta Itsasoa esperientzia honekin, sagardoaren kulturan eta euskal tradizio eta gastronomian barneratzeko aukera izango duzu lehenengo pertsonan abentura hau gogora ekarriaz.


Babeslerik gabeko influencerekin lan egiteko 6 modu | Martech Zone\nJende askok uste du influencer marketina baliabide izugarriak dituzten enpresa handientzat soilik gordeta dagoela, harrigarria izan daiteke askotan aurrekonturik behar ez duela jakitea. Marka askok influencer marketina aitzindari izan dute merkataritza elektronikoaren arrakastaren eragile nagusi gisa, eta batzuek kostu zerorekin egin dute. Influencer-ek gaitasun handia dute enpresen marka, sinesgarritasuna, komunikabideen estaldura, sare sozialen jarraipena, webguneen bisitak eta salmentak hobetzeko. Horietako batzuek Youtubeko kontu handienak biltzen dituzte orain (pentsa PewDiePie bezalako Youtubeko jokalari ezagunak 111M harpidedun harrigarriak dituena) edo industria zehatzetako hainbat nitxo-kontu (horren adibide dira paziente eta mediku influentziak lanean).\nInfluencer marketina hazten jarraituko duela aurreikusten da 12.2an %4.15tik 2022 mila milioi dolarretara, marka txikiek eragin dezaketen eragileekin kolaboratu ahal izango dute beren produktua eta zerbitzuak merkaturatzen laguntzeko, eta hori egin dezakete kostu txikirik gabe. Hona hemen markek babeslerik gabe eragileekin lan egin dezaketen 6 modu:\n1. Influencer Produktu edo Zerbitzuen Opariak\nMarkek influencer-ekin lan egin dezaketen modurik errazenetako bat beren mezuengatik ordaindu gabe produktu edo zerbitzu opariak egitea da. Beren inbentarioa erabil diezaiekete eta eragintzaileei truke bat eskain diezaiekete, non eragile batek sare sozialen estaldura kopuru jakin bat eskaintzen duen. Aholku profesional bat da beti eragileengana hurbiltzea opari bat eskaini nahi duzula iradokiz truke baten parametro zehatzak nabarmendu gabe. Modu honetan, eragin handiko eragile askok zure eskaerari erantzun diezaiokete, ez direlako "bultzatuta" sentituko irregularra merkataritza. Merkataritza irregularra Influencer baten Instagram jarioaren argitalpenak produktua edo zerbitzu bat bera baino gehiago kostatzen denean gertatzen da.\nMarkak beti jakin behar du influencer-ek egunean dozenaka eta, batzuetan, ehunka marka-proiektu jasotzen dituztela, eragin handiko eragile askorekin gertatzen den bezala. Hori dela eta, lankidetzaren baldintzei buruz oso atsegina eta lasaia izateak aukera emango dio markak eragileari "oihuketa" azkar bat baino gehiago interesatzen zaiola adierazteko eta, horren ordez, epe luzerako lankidetza bilatzen ari dela.\nBerina Karic, influencer marketineko espezialista Influencer Marketin Agentzia Nagusia, elementuak jaso ondoren adeitasunez jarraitzea ere proposatzen du. Bere aholkua da influencer-arekin kontsultatzea ea opari jaso eta gustatu zaien galdetzeko, eta ezer trukatu nahi ote zuten. Lagunarteko interakzio mota honek litekeena da puntu handiak lortzea eta marka nabarmentzea.\n2. Influencer Bidaiak\nMarka batek bidaia bat antola dezake eta eragile anitz hartu eta garraioaren, janariaren eta ostatuaren kostuaren hamar aldiz estaldura jaso dezake. Esate baterako, marka batek bost eragile har ditzake helmuga jakin batera bidaiatzeko eta denbora hori produkturako edukia sortzeko eta elementuak edo zerbitzu bat berrikusten duten hainbat argitalpen argitaratzeko aukera gisa erabili. PR estrategia hau luxuzko marka askok erabiltzen dute, non eragin handiko eragileek marka sustatzeko argitalpen ugari sortzen dituzte, bidaiatzeko eta beste eragile sortzaile batzuekin ibiltzeko aukera izateko. Influencer-en bidaiek marka bati lotura estuak garatzeko gaitasuna eskaintzen diote eragileekin, markari errendimendu onenetariko eragile batzuk markaren enbaxadore bihurtzeko aukera eskaintzen diete produktuen sare sozialetan gehiago argitaratzeko.\nEstrategia hau zen Revolve bezalako lehen marka sozialen aitzindaria, non eragin handiko hainbat kokapen exotikoetan hartuko lituzkete 10-15 jario-mezuetan eta eguneroko dozenaka istorio-bideo marka etiketatzean.\n3. Influencer Gertaerak\nBidaiak antolatu ezin dituzten markentzat, influencer-ekitaldiek lankidetza-mota kudeagarriagoa izan dezakete, non eragileek hainbat eduki argitaratu ditzaketen ekitaldira joatearen truke. Marka batek ekitaldi bat antola dezake bere bulegoan, jatetxean edo bestelako espazio dibertigarrietan eta opari saskiak eskain ditzake eragileei produktua edo zerbitzu bat pertsonalki esperimentatzeko. Barne-taldeak eragileak aurrez aurre ezagutu ditzake eta produktuaren onurak zuzenean azal ditzakete, eragileei markaren erakustaldia argazki edo filmatzeko aukera ematen dien bitartean. Aholku bat eskaintzea da bakarra eta Instagrameragarria ezartzeko non eragileek markaren logo apaingarrien azpian argazkiak atera ditzakete edo ederki apainduta dauden mahai-ezarpenak parteka ditzakete beren zapi pertsonalizatuekin edo erreserba-etiketekin.\n4. Bazkide-markaren lankidetzak\nMarkek ekitaldi bat edo influencer bidaia bat antolatzearen kostua zatitu dezakete, beste marka batzuekin harremanetan jarriz eta influencer kanpainaren aukera partekatuz. Lehiakideak ez diren marka asko bereziki irekita daude lankidetza mota honetara, lankidetzaren onura osoa jasotzen baitute kostuaren zati baten truke, eragin-kanpaina handi bat kudeatzeko ahalegin guztiak jasan behar ez dituzten bitartean. Beren produktuak opari-saskietan sartuz edo espazio bat, hotel-ostatuak, bidaiak edo beste zerbitzu mota bat eskainiz parte har dezakete, zein industriatan espezializatutakoaren arabera. Markak urrun ere joan daitezke hainbat bazkidek parte hartzera eta eragin-esperientzia paregabeak sortzera. inplikatutako alderdi guztientzat estaldura zabala eskaintzen dutenak.\n5. Influencer produktuen mailegua\nElementuak oparitu ezin dituzten markentzat, batez ere elementu bat garestia edo bakarra denean, mailegu-kolaborazio mota bat iradoki dezakete. Lankidetza-mota honek eragin-eragin batek elementu bat erabiliz edukia sortzea ekarriko luke, filmaketa amaitu ondoren itzultzea eta, ondoren, elementua bere kanal sozialetan partekatzea. PR enpresa nagusi askok estrategia hau erabiltzen dute argazki-saioetarako, non erredakzio-taldeei goi-mailako komunikabideetan piezak mailegatzen dizkiete, filmaketa amaitutakoan elementu horiek itzultzeko eskatzeko. Honek ondo funtzionatzen du eragile batek eduki berriaren zati gisa sartzeko atrezzo edo aparteko piezak bilatzen dituenean.\n6. Influencer Media Partnerships\nMarka batek ezin badu elementu bat oparitu edo maileguan hartu, influencer-ekin lankidetzan jar dezakete elkarren arteko komunikabideen lankidetzaren bidez. Honek marka batek komunikabideen oihartzuna bermatzea dakar prentsa oharren, elkarrizketen edo beste mota bateko aipamenen bidez, eta, ondoren, bere istorioan eragile bat sartzea. promozio gurutzatua esfortzua. Markek elkarlanaren baldintzak negoziatu ditzakete aldez aurretik, eta, ondoren, influencer-ek komunikabideen artikulua partekatu dezakete beren sare sozialetan, marka etiketatzean.\nMarkaren tamaina edozein dela ere, eragileekin lan egitea negozio bat iragartzeko eta marka, salmentak, komunikabideen estaldura eta sare sozialen jarraipena hobetzeko modu eraginkorra izan daiteke. Markek estrategia sortzaileak erabil ditzakete irabazi-irabazien arteko lankidetzak bermatzeko, bankua hautsi gabe. Eragin-truke mota desberdinak aztertuz, konpainia batek zein estrategia den eraginkorrena zehaztu dezake eta, ondoren, bere marketin-ahaleginak eraikitzen jarrai dezake lankidetza irabazleen inguruan.\nTags: berina karicinfluencer lankidetzakinfluencer gertaerakinfluencer marketinainfluencer marketin agentziainfluencer komunikabideen lankidetzakinfluencer produktuen maileguainfluencer produktuak oparitzeainfluencer zerbitzua opariakinfluencer bidaiakbazkide markaren lankidetzakzerbitzua oparitzeamerkataritza irregularra\nBeganovich andrea enpresaren zuzendari nagusia eta sortzailea da Amra & Elma's. Bere kanaletan milioi bat jarraitzaile baino gehiago dituen eragin handiko eragilea da. Forbes, Business Insider, Financial Times, Entrepreneur, Bloomberg, WSJ, ELLE Magazine, Marie Claire, Cosmopolitan eta beste hainbatek marketin digitaleko aditu nagusi gisa izendatu dute. Fortune 1 enpresen publizitate kanpainak garatzen eta kudeatzen ditu, besteak beste, Johnson & Johnson, LVMH, Procter & Gamble, Uber, Nestle, HTC eta Huawei.\nPlezi One: Doako Tresna bat Zure B2B Webgunearekin Lead-ak sortzeko\nMaximizatu zure 2022ko marketin-ahaleginak Adostasunaren kudeaketarekin


Gaiak: Ibilaldiak Euskal Herritik (LXVIII): Erandio - Euskonews\nGaurko txangoarekin Nerbioi ibaiaren bazterrean hasi eta Txorierri ingururaino luzatzen den Bizkaiko udalerria gertuagotik ezagutuko dugu. Erandioko Axpe erriberatik ikusten den industria-paisaia. Argazkia: © Gaizka Garamendi (3digitala)\nEzin dugu ukatu antzinako garaietatik gaur egunera, Erandiok edukitako bilakaera ikaragarria izan dela, bai hedapenari, biztanleen bizimoduari edota paisaiari dagokienez, esaterako. Garai batean Bilboko elizate izanikoa, XX. mendeko 80.hamarkadatik aurrera bere bidea egiten diharduen tokia da. Zazpi herri–gunek osatuta dago; Altzaga, Astrabudua, Arriaga, Asua, Lutxana, Goierri eta Erandio Goikoa.\nHistorikoki zonalde honetan herritarrek nekazaritzan oinarritutako bizimodua eramaten zuten, eta Erandio Goikoa izan zen udalerriko leku esanguratsuena, harik eta XIX. mendean industrializazioa iritsi eta biztanleak lekualdatzen hasi zirenera arte.\nOrduan Bilbok ekonomikoki indartzeko industrian egin zuen apustua, eta buruturiko giza eta ingurugiro inbertsioa aski ezaguna dugu. Ondorioz, beste zenbait zonalderekin egin bezala, Erandio ere anexionatu zuen Bizkaiko hiriburuak, hori bai, poliki, auzuneka; badirudi, Lutxana izan zela aurrenekoa, 1927an. Halere, aipatu bezala, 1983an independentzia lortu zuen azkenean. San Mames ermita. Argazkia: © Gaizka Garamendi (3digitala) Giro askotako herria\nProposamen honen hasieran aipatu dugunez, udalerriak kontrasteak eskaintzen dizkio bisitariri, hain justu, bizitako garaien testigantzak jasotzen ditu. Erandio Goikora joanez gero esaterako, oraindik ere baserri giro kutsuko auzunea aurkituko dugu. Aldiz, Astrabudua edota Lutxanak industriaz zipriztinduko gaituzte, dela geratzen diren garabiengatik edota langileentzako eraiki ziren etxebizitzek zutik irauten dutelako. Astrabudua da gainera biztanle gehien jasotzen dituen lekua; hain zuzen, Leioara joaten diren unibertsitario ugarik hautatzen dute bertan pisua alokatzea.\nEraikinak bisitatzera abiatuko gara jarraian, industria iritsi aurreko aspaldiko garaietara eramango gaituzten eraikuntza batzuk begiztatu ahal baititugu oraindik ere. Erlijiosoei dagokienez, aipagarriak dira esaterako, Erandio Goikoan dagoen eta XV–XVI. mendeetan amaitutako Andra Mariren eliza; San Pablo (batzuek San Bernabe deitua) ermita; XVII. mendeko San Mames eta San Kristobal ermita barrokoak; Goierrin San Antonio ermita barrokoa...\nBaina gainera, eraikin zibilak ere ikusteko aukera izango dugu gure txangoan. Horien artean deigarriena, pizkunde garaitik harro eta indartsu altxatzen den Martiartu dorretxea da, XIV. mendean eraikia. Baina gainera, Asuako dorre gotikoa, (XV) edota Guresandi jauregiak bisitatzea merezi dute, besteen artean.\nGaurko proposamenarekin, Erandio udalerri bakarra izanik ere, askotariko giroen elkargunea dela ikusi dugu; paisaia urbanoa nagusitu arren, antzinako ohiturekin lotura mantentzen jarraitzen duen tokia. Orain arteko ibilaldiak: :: Bizkaia :: Nafarroa :: Gipuzkoa :: Ipar Euskal Herria :: Araba :: Nazioartea Ibilaldiren bat proposatu nahi al duzu? Bidali iezaguzu helbide honetara: gaztea@euskonews.com


| Gabonetako oporrak etxeko txikienentzat!euskaljakintza\nGabonetako oporrak etxeko txikienentzat!\nBy nayerza on 2006(e)ko abenduak 25 in orokorra\nZaila suertatzen da batzuetan 15 eguneko oporraldi hauetan txikiak non jostatu bururatzea. Katramila honetan laguntzeko, Disney eta Guggenheimek proiektu bat adostu dute museo honetan aurrera eramateko. Bertan antolatuko diren erakusketa anitzen artean, familiako guztiek gozatzeko, Disney Channelen azken arrakasta izan den High School Musical filmaren emanaldi batzuk atonduko dira!\nFilme honetan, Troy eta Gabriellen bizitza erabat aldatuko da. Hauek ikasten duten institutuan, ikasleei musikal batera aurkezteko aukera luzatzen zaie eta lan gogorra egingo dute hainbat ikaslek emanaldirako hautatuak izan daitezen.\nHaien ametsa gauzatzeko aukeraz gain, ikaskideen arteko onarpena, lantaldean aritzeko ohiturak eta norberak bere burua den bezala onartzea bezalako baloreak ere lantzen dira. Jakina, hauek guztiak gaztetxoak dibertitzeko ikuspuntuaz sortuak.\nFilm hau emititu den herrialdeetan zirrara handia sortu da adin txikikoen artean. Izan ere, gertakizun baikorrak eta abesti itsaskorrak gazteen gustukuak izaten baitira! Gainera, emanaldi hauek musu-truk eskainiko dira, betiere txikiak heldu batekin joaten badira.\nDudarik gabe, helduen gustuko ere izango den pelikula da! Hau guztia kontuan izanik, garaiko hotza alde batera utzi eta arratsalde polit bat igarotzeko aukera aparta eskaintzen du Bilboko museo ezagunak!\nJarraian, informazio gehiago joateko asmotan dabilenentzat:\nFilma 8-14 bitartekoentzat gomendatua dago. Abenduaren 26, 27 eta 28an proiektatuko da 17:30ean eta txartelak jada eskuragarri daude (abenduaren 23tik aurrera) museoko sarrera-leihatilan. Kontuan izan tokiak mugatuak direla, eta Lagun txartela baduzu, bakoitzeko 4 sarrera baino ez direla emango. Emisioa Guggenheim Bilbao Museoko entzungelan izango da, Buenavista Home Entertainment delakoari esker.\nHementxe uzten dizuet, bada, oporraldiak ederki pasatzeko alternatiba bat. Ondo ibili!\nView all posts by nayerza →\nZure esku dagoen ekimenen bat egin Gabon hauetan!


ALBISTEAK HERCA, lau hamarkada baino gehiago Petronorrekin\nCarmen Coll Hercaren gerentea, Nerea Morant Segurtasun teknikaria, José Carlos Pernás Garbiketa Ekipoen burua, eta Aingeru Urbaneta Obra burua.\nPertsonala 19 langilek osatzen dute, baina kopuru hori aldakorra da lan-bolumenaren arabera, eta egungo Geldialdian 28 pertsona lan egiten ari dira. Hercak Petronorren lan egin du hasiera-hasieratik, duela 40 urte baino gehiagoz geroztik, eta ondorioz, hainbat geldialditan parte hartu du. Carmen Coll enpresaren gerenteak adierazi duenez, “geldialdiak konplexuak izaten dira beti. Toki mugatuetan zenbait enpresak lan egin beharrak, zeinek bere entrega-epeekin, interesekin eta giza-taldeekin, bizitasun handia ematen dio lanari”.\nGeldialdiko segurtasunari dagokionez, Hercan argi daukate “Findegian segurtasunaren arloko eskakizun maila oso altua dela, eta halakoxea izan behar duela. Langileen etengabeko prestakuntzak ere laguntzen du. Ildo horretan, oso interesgarriak iruditu zaizkigu geldialdi honetan bideratu diren azken ekimenak, alkohol eta drogen kontrolerako kanpaina aurrera atera ahal izateko”.\nGeldialdi honetan, obra zibilaz arduratzen ari dira. Adibidez, sufre-putzuen barrualdean dagoen sufre solidoa pikatzea, edo putzu horietako paretak eta zartatuak berriz ere pikatzea, gerora saneatu eta sabaiak, habeak nahiz paretak konpondu ahal izateko. A Eremuko (H3, HD3 eta S3 unitateak) garbiketa lanak ere egiten ari dira.\nCollen hitzetan, “Petronor enpresa handia da, gizartearekin eta ingurunearekin konprometituta eta etengabeko berrikuntzan eta eboluzioan murgilduta dagoena. Hori dela eta, gurea bezalako enpresa txiki eta ertainak haren aldaketetara egokitzen ahalegintzen gara, baina batzuetan ez da batere lan erraza, egia esanda”.


EEGABk bihar Bruselan Europako EGABaren aurrean Estrategia Atlantikoari buruzko Txostena aurkeztuko du. > CES Vasco\nEEGABk bihar Bruselan Europako EGABaren aurrean Estrategia Atlantikoari buruzko Txostena aurkeztuko du.\nastelehena, 18 abenduak 2017\nEstrategia Atlantikoa hobe inplementatzeko sozietate zibilaren proposamenak” Sare Transnazional Atlantikoak (STA) egin ditu eta Euskadiko EGAB buru da. Bertan Portugal, Espainia, Frantzia, Erresuma Batu eta Irlandako eskualde atlantikoetako ekonomia eta gizarte arazoetarako batzordeak eta pareko erakundeak elkartuak daude. Aipatu proposamenak Europar Batzordeak Estrategia Atlantikoari buruzko Ekintza Plana ebaluatzeko erabiliko ditu, gaur egun ikuskatzen ari baita.\nTxostenak Estrategia inplementatzean antzeman diren ahuleziak zehazten ditu, besteak beste, nahasitako sektoreen artean ezagutza maila. Halaber, Estrategia Atlantikoari atxikitako finantzaketa funts berezia ez dago eta hori da, hain zuzen ere, itsas ekonomiari lotutako eragileek gehien kritikatu dutena.\n“Estrategia Atlantikoa hobe inplementatzeko sozietate zibilaren proposamenak” izenburupeko txostena Sare Transnazional Atlantikoak (STA) egin du. Hori nazioarteko kooperazio plataforma da eta bertan bost herrialdetako (Portugal, Espainia, Frantzia, Erresuma Batu eta Irlanda) europar eskualde atlantikoetako ekonomia eta gizarte arazoetarako batzordeak eta pareko erakundeak elkartuak daude. Euskadiko Ekonomia eta Gizarte Arazoetarako Batzordea da gaur egun STAren buru eta horri ordezkatuz bihar Bruselan izango da, sareko gainerako kideekin batera, Europako Ekonomia eta Gizarte Arazoetarako Batzordeari aipatu lanaren ondorioak azaltzeko.\n2011. urtean Europar Batzordeak Estrategia Atlantikoa aurkeztu zuen, eremu geografiko horretan hazkuntza eta enplegua bultzatzeko xedez eta bi urte geroago, hau da, 2013 urtean 2014-2020rako Ekintza Plana onartu zuen. Horretan denboraldi horretan estrategia inplementatzeko lehentasunak definitzen ziren. Egun, Europako Batzordearen Itsas Gai eta Arrantzarako Zuzendaritza Nagusia orain arte egindako jardueren balantzea egiten ari da eta STAk ebaluazio eta ikuskatze prozesuan bere proposamenak azaldu nahi ditu. “Gure izaera eta konposizioarengatik, Ekonomia eta Gizarte Arazoetarako Batzordeek eskualdearen errealitate sozioekonomikoarekin zuzeneko harremana dugu eta Bruselan aurkeztu behar dugun txostena oso ikuspegi praktikotik burutu da, eskualde atlantikoetako itsas ekonomiako aktoreei landan egindako testigantza eta kontsultetan oinarritzen baita” azaldu du Francisco José Huidobro STA eta Euskadiko Ekonomia eta Gizarte Arazoetarako Batzordearen buruak.\nEkintza Plana berraztertzeari begira, Estrategia Atlantikoa hobe inplementatzeko gizarte zibilaren proposamenak, STAk idatziak, nazioarteko kooperazio lan luzearen ondorioa dira. Nolanahi ere, interes erkidea duten gaiak landu dira, hala nola, salgaien garraioa eta garraio modu desberdinak, portuak, itsas segurtasuna, ekonomia urdina, itsas energiak edo ikerketa eta berrikuntza. Erabilitako lan metodologiari esker, gaiak ikuspegi atlantikoarekin amaitu dira eta esklusiboki eskualdearen edo nazioaren ikuspuntua gainditzen dute. Horregatik, Bruselan biharko aurkezpenak jakin-min handia sortu du.\nEstrategiari lotutako finantzaketa\nNahiz eta lan esparru erkide bezala Estrategia Atlantikoak balioztapen positiboa izan, maila atlantikoan erronkei aurre egiteko kooperazio handiagoa pizten baitu, txostenak ahulezia garrantzitsuak zehazten ditu eta kritikoa da alderdi hori aztertuz gero. Adibidez, Estrategia Atlantikoa ezagutzeko orduan urritasunak daude eta asko kritikatu dute itsas ekonomiaren esparruan jarduten duten eragileek. Ildo horri jarraiki, “Estrategia Atlantikoa funtsa edo leihatila” sortzen bada, horren babesean sortutako proiektuak proiektu atlantiko bezala ainguratuak geldituko dira eta Europar funtsen sortarantz jotzea saihestuko litzateke. Halaber, STAren txostenak ohartarazitakoaren arabera, Brexitaren ondorioei aldez aurretik erantzun behar zaie eta Gune Atlantikoaren erronkak eta potentzialtasunak “hazkuntza urdinarekin” zerikusia dutenak baino urrunago doazela ondorioztatzen du, hortaz, Estrategia Atlantikoak “kooperazio esparru integratu berriaren bezpera, zabalagoa eta sendoagoa, izan behar du eta ez amaierako puntua”.


Centro de Estudios Vascos de Antioquia: Medellingo Urte betetzen / Cumpleaños de Medellín\nPublicado por Centro de Estudios Vascos de Antioquia en 15:52\nNire bihotza eta nire maitasuna ematen dizut...\nJ.P Etxeverry dijo...\nEn stor kram till alla mina euskandules bröder i Medellin! grattis på födelsedagen!!\nDidelis apkabinimas, kad visi mano euskandules broliai Medellin! su gimtadieniu!!\nMedellinen euskaldunak guztientzat: besarkada handi bat eta zorionak\nZORIONAKKKKKKK MEDELLIN ZURE URTEBETETZEAN! LURRAK EDERRA DAUZKAZU! ZURE EMAKUMEAK EZ HITZ EGTIEN!! MEDELLIN BESARKADA HANDI BAT!\nmedellinera laster joango naiz\nMedellinek Kolonbia osoari asko eman dio eta gaur eskertzeko parada dugu.\nPereira-tik, bihotz-bihotzez zorionak, Medellin!\nMas que regalarte algo, te agradezco por tener esas montañas tan hermosas, por esos lindos atardeceres, por esas flores que te adornan y sobre todo por esa gente tan linda que te quiere tanto.\nCatalina Fernandez dijo...\nMedellin... bihotz-bihotzez maite du\nZorionak! Hiri oso polita zara\nBesarkada erraldoi bat ematen diot.\nHiri horrek itxura oso ona dauka...\nEneko Larretxe dijo...\nEgun on Medellin, gaur zure urtemuga da eta Xirimiri Aparta Euskararen Aldeko Talde kide guziok egun zoriontsu bat opa dizugu.\nBesterik gabe, goraintziak eta izan huntxa.\nEuskal Herri euskalduna eraiki!!!\nMigel de Aginaga y Mendigoitia Medellingo fundazailea izan zen!!\nBikttor Etxebarria dijo...\nMedellin hiri bat zoragaria.\nKolonbiako mendilerroak ezkutu da haran hau mendi politak inguratzen dituzte, eta ibai trabesatzen da, leku hau altxor handia bat ezkutatzen dut; haren Kultura, haren arraza, haren aurrerapen, haren emakumeak eta jende langilea eta "berraka", guri hau dena ezberdin egiten zaizkigu. Medellinetarra edo Paisak bezala ezagun gara, hemengo harroak sentitzen zaigu, lorategian loratu zen denak bizi maite dugu, hemen izan bezala etxean gaude, bizilagun eta turistakentzat etxeako atea zabalak dauden.\nMedellin nire lur da, hau nire jendea da, jaio ikusi nuen zait, hazi ikusi nuen zait, irabazi ikusi nuen zait eta egin errealitaterako amets irakatzen zait.\nMedellinek hiri bat ez ditu sartu begiez, Medellinek bihotzaz sartu du.\nZORIONAk MEDELLIN ZURE URTEBETETZEAN!\nRapha Txorimendoza dijo...\nkaixo Medellin, Zorionak zure urtebetetze egunean.\nmuxu handi bat eta aurrera Kolonbia.\n19 de noviembre de 2010, 2:53\neta gure hiri ederra.


Pili Alvarez Moles: “Gaztetxeak espazio libreak dira, baina oso markatuta daude, ez dago aniztasunik” - Uriola.eus\nSoziologoak bukatu berri du ‘Gaztetxeak eta Generoa’ ikerketa. Emakunderen beka bati esker burutu du lana. Gaztetxeetako kultura eta harreman motak aztertu ditu Euskal Herrian zehar.\n‘Generoa eta Gaztetxeak’ deituriko ikerketa egin duzu, zein izan da ikerketa egiteko abiapuntua?\nDuela urte batzuk hasi nintzen Deustuko Gazte Asanbladan parte hartzen. Bertan nengoenean oztopo eta arazoak ikusten nituen. Orduan ez nintzen ausartu hausnarketa horiek planteatzera. Feminismoa eta Generoa masterra egin nuen, masterreko bukaera-proiektua Genero harremanak Bilboko gaztetxeetan izan zen. Gazte Asanblada batean nengoenez eta Feminismo ikasketak eginez, pentsatu nuen zergatik ez ikertu niri gertatzen zitzaidana gaztetxe barruan. Beste leku batzutan berdin gerta zitekeelako. Masterra bukatuta, lanarekin jarraitzeko gogoz geratu nintzen.Ikerketak egiteko bekak bilatzen, azkenean Emakunden aurkeztu nuen proiektua eta eman zidaten. Ikerketa zabaldu eta gaztetxeetan ematen diren kultura motak aztertu ditut, eremua Euskal Herrira zabalduz. Beka aitzakia izan da ikerketa egiteko eta ondoren praktikan jartzeko.\nIdeia Deustuko Gazte Asanbladan ikusitako eta sentitutako oztopoen ondorioz etorri zen. Zeintzuk dira horiek?\nAskotan ikusten duzu zure hitzak ez duela bestearen hitzaren beste balio. Asanblea ez da guztiz horizontala. Pertsona zehatz batzuen gain delegatzen da. Eszenatoki gainean beti mutilak daude eta ez da eztabaidatzen zergatik ez dauden neskak. Nola planteatzen den jai bat. Detaile txiki asko dira. Denbora pasatu ahala konturatu naiz.\nIkerketa nola egin duzu?\nBehin beka jasota, nire lana zehaztu behar izan nuen, eta lehenik gaztetxeen zerrenda egin nuen; kontaktuak bilatu, batzuk desalojatuta zeuden, guztien errealitatea ez nuen ezagutzen, beraz denbora asko eskatu dit lan honek. Behin zerrenda osatuta, gutuna helarazi nien, nire asmoekin. Parte hartzea norbanakoa eta kolektiboa izan da. Lehenengo kontatuak luze iraun zuen, izan ere aurreiritzi asko egon zitezkeen, ez ninduten ezagutzen eta Emakunderen beka batekin joan nitzaien. Azkenean prozesu osoan 16 gaztetxek, 26 neska eta 11 mutilek parte hartu dute. Behin kontaktua eginda, erraz joan da lana. Jendearen erantzuna oso positiboa izan da.\nNola dinamizatu duzu dena?\nTeknika ezberdinak erabili ditugu, behaketak, eztabaida taldeak eta elkarrizketak. Lehenik eztabaida taldeak, bat mutilekin eta bestea neskekin leku ezberdinetakoak nahastuz. Galdetegi irekia zen; esaterako, nola antolatzen duzue gaztetxea? Nola hartzen dira erabakiak? Zein aktibitate mota antolatzen dituzue? Zein ekintzei ematen diezue garrantzia? Genero harremanen inguruan lan egin duzue? Nola? Eraso sexistak egon direnean nola kudeatu dituzue? Eztabaida taldeetan kexka berdinekin zegoen jendea topatu dut. Eztabaida taldeez gain, elkarrizketa mordoa ere egin genituen. Plentzia eta Ordiziako urteurrenetan behaketak egin genituen. Sistema patrialkal batean bizi garenez leku guztietan gertatzen da berdina. Horrek indarra eman zion ikerketari.\nIkerketan gaztetxeen ekintzak ere behatu dituzue. Zeintzuk dira ateratako ondorioak?\nHilebate batez sei gaztetxeren ekintzak aztertu ditugu. Kontzertuak eta asanbladak dira gehien egiten diren ekintzak. Datu deigarria izan da, eztabaida taldeetan garrantzia urteurrenei eta kontzertui ematen zaie, eta azkenean hilabete batean gehien egiten dena asanbladak dira. Gaztetxeetan jende mordoa biltzen da, kolektibo ezberdinetakoak, espazio libre bat delako inongo burokraziarik gabe, herrikoia da, eta herriko talde askok erabiltzen duen ezpazioa da. Baina horri ez zaio garrantzia ematen. Agian barra, eszenatokia eta soinu ekipo on bat izateari lehentasuna ematen zaio, eta bilera egiteko lekua ez da aproposa. Kanpoko ekintzek balio handia dute eta barruko ekintzei buruz hitz egin eta eztabaidatzeari ez zaio horrenbeste garrantzia ematen.\nZailtasun asko izan dituzu?\nLehenengotan beldurra izan nuen, ikerketa handia zen, horregatik ez dut bakarrik egin, laguntza izateko. Hamar hilabeteko lana izan da. Konfiantza lortzea kostatu zait. Ondoren dena ondo joan da.\nZein izan da ikerketaren azken helburua?\nGaztetxeen bizitzaren inguruko errepasoa egitea. Esaterako, ekintza kulturaletan ez zaio garrantzia ematen etortzen denari. Ohikoena kontzertuetan mutilez osatutako taldeak etortzea izaten da. Heziketagatik mutilak izaten dira instrumentu publiko bat jotzen dutenak. Gaztetxe batean ematen den musika mutilek egina izaten da, hori eztabaidatzeko puntu bat izan daiteke. Gizarte honek inposatutako rolekin jarraitu nahi dugu. Hau adibide txikia da, arazoa zalantzan ez jartzea da; aipagarriak dira jaso ditugun erantzunak: ‘Guri berdin zaigu neskak edo mutilak izatea, musikari onak izatea nahi dugu’. Erantzunean argi ikusten da ez dela ezta hausnarketa ematen. Zenbat musika talde ikusi ditugu gaztetxean super txarrak. Zergatik jartzen da zalantzan pertsonaren balioa neskak ez daudela esatean?\nEspazio libreak dira gaztetxeak, musikaz gain, badute sormenerako lekua?\nGaztetxeen arabera, leku batzutan beste ekintza batzuei garrantzia gehiago ematen zaie. Nire ustez aniztasun gehigo egon beharko litzateke. Zuk egin nahi duzuna egin daiteke gaztetxean espazio libreak direlako, bai kolektiboki edo pertsonalki, baina oso markatuta daude, ez dago aniztasunik.\nBeraz, gaztetxeak aldi berean espazio askeak eta itxiak dira?\nTeoria eta praktika ez datoz bat. Beraz gaztetxeek antolamendu horizontala dute, antitaurinoak, antisexistak... dira baina gero eguneroko funtzionamenduan heziketak inposatutako hainbat rol errepikatzen dira. Teorian aldatu beharko liratekeenak.\nGauzak aldatuz joango direla uste duzu?\nIkerketa planteatzeagatik bakarrik pozik nago. Parte hartu duten neskek komentatu didate ikerketaren ondoren gai hauen inguruan hitz egiteko aukera zabaldu dela. Gaztetxeetan edo asanbladetan gai hauek ateratzea oso zaila da. Gehienetan arazoa ez delako identifikatzen, beraz horren inguruan berba egitea ez da lehentasuna. Badakit leku batzuetan debatea piztu dela.\nGaztetxeetan kultura feninista ez dago normalizatuta?\nOztopo piloa dago gaztetxe batean parte hartzeko, nahiz eta horrela ez duen izan behar. Gizarte honetan gaudelako, baina oztopoak daude. Guztiok daukagu heziketa bat, eta ez baduzu lantzen zure heziketa, ez baduzu horrekin apurtzen, rol sexistak eta diskriminazioa errepikatuko dituzu. Gaztetxe batean talde feministak parte hartzen badu egoera desberdinean biziko dira edota, behintzat, gauzak zalantzan jarriko dituzte.\nIndarkeria matxista mota askotakoa izan daiteke, gaztetxeetan identifikatzen dituzte indarkeria motak?\nDenetiko kasuak topatu ditugu ikerketan. Esaterako, neska batek kontatu zuen asanbalda batean kuestionatu zuela bere iritzia ez zela onartzen mutilena bezain beste sexismo arazoa zegoela esan eta asanbalada bere gainera joan zen, neskak barne. Joera matxistak denok ditugu. Baina ni neu ere askotan ez naiz ausartzen gai hauek azalaratzen eta kasu horietan emakumea indartsu egon behar da. Kontzientzia falta ikaragarria dago. Ez dugu gure burua kuestionatzen, eta kustionatzen dituzunean horrelako jarrerak ez zaude eroso mugimendu horietan. Askok uste dute berdintasuna dagoela eta espazio libre horretan guztiok berdinak garela, hori ez da horrela.\nIkerketaren ostean badakizu Deustuko Gazte Asanbladan gai hauek landu diren?\nNi orain ez nago Gazte Asanbladan, baina badakit ikerketa hartu dutela, zatika irakurri eta eztabaidatuko dutela. Behintzat hitz egingo da. Aldaketak luzera etorriko dira, nahiz eta oso zaila den.\nIkerketa irakurtzeko aukerarik badago?\nBai, Internetan dago http://topatu.info/genero-eta-kultura-harremanak-gaztetxeetan-ikerketa helbidean.\nZein izango da hurrengo lan ildoa?\nBigarren fasearekin hasi gara orain. Bigarren fasean, ikerketa abiapuntu hartuta, praktikara eraman nahi dugu. Fase hau ez dut bakarrik egin nahi, aberatsagoa da jende gehiagorekin batera eramatea. Talde motor bat osatu dugu, printzipioz informazioa biltzen dihardugu genero harremanen inguruko materiala jasotzeko. Eta aurrera begira zerbait proposatuko dugu. Unitate didaktiko bat, tailer ezberdinekin. Jakin-mina piztu, formakuntza eman, gaika landu... eta dena egin ostean, nola ez, jaialdi batekin bukatuko dugu. Apirilaren 13an Oñatiko gaztetxean hitzordua egin dugu eta nahi duena etor daiteke. Ikerketa lan akademikoa izan da eta orain, bigarren fasean, interesgarria litzateke gure harremanetan praktikan jartzea eta eragitea.


CIE Alurecy-ko langileek amaitutzat ematen dute irailaren 16an abiarazitako greba mugagabea - Elgeta - Goiena.eus\nCIE Alurecy-ko langileek amaitutzat ematen dute irailaren 16an abiarazitako greba mugagabea\nLarraitz Zeberio Lekuona 2019-10-11 13:40\nBatzarra eta elkarretaratzea egin dituzte eguerdian Elgetan. Zuzendaritzarengandik lortutako azken proposamena aho batez onartu ostean egin dute elkarretaratzea.\nLangileek Mendizaleen plazan egin dute elkarretaratzea eta Lortu dugu! Gaurko borroka biharko enplegua irakur zitekeen zabaldu duten pankartan. LAB sindikatuko Zorion Ortigosak albiste pozgarritzat jo du gaurkoa beti ere "Cie Alurecy-ko Elgetako lantokiaren itxierak suposatzen duen albiste txar horren barruan".\nJakinarazi du gaur egindako batzarrean langileek aho batez erabaki dutela LABek enpresarekin lortu duen akordioa ontzat ematea. "Akordioak jasotzen duena da hasieratik aldarrikatu duguna: lantokiaren itxiera erabat bidegabea dela, eta Cie Automotive taldeak langile bakoitzari lanpostua bermatu behar diola, gutxienez. Hala, akordioaren arabera langile bakoitzak aukera izango du Cie Automotive-ko beste lantoki batean lanpostu bat edukitzeko. Zein baldintzatan? Orain arte zituzten baldintza berdinetan, gutxienez. Azkenean, Gasteizko lantokirako birkokapenak lortu ditugu, bai Gasteizerako eta bai Orozkorako. Uste dugu birkokatze plan honetan jasotzen diren lantokiak egoera onean daudela, eta inbertsioak egiten ari direla, eta etorkizuna duten lantokiak direla".\nOrtigosak adierazi duenez langile bakoitzak, gainera, aukera izango du erabakitzeko birkokapena onartu nahi duen edo ordain saria jaso nahi duen.\nBirkokapen prozesua mailakatua izango dela zehaztu du "Orain epe bat irekiko da non langile bakoitzak esan beharko duen zein aukera hautatzen duen; birkokapena edo orain-saria".\n27 egun greba mugagabean\nLangileek lanpostuen defentsan egindako lana nabarmendu du Ortigosak. "Harrotasun sentimendua dago langileen artean. Uste dugu greba egin izan ez balute, eta 27 egun hauetan greban izan ez balira egoera oso bestelakoa litzatekeela, eta benetan ez luketela lortuko inongo birkokapen eskubiderik. Langile talde honen borroka eredugarritik ateratzen dugun ikasgai nagusia da borrokatzeak merezi duela eta ezinezkoak diruditen hormak puskatzeko aukera ematen duela elkartasuna baldin badago eta borroka egiteko gaitasuna baldin badago".


Osasunak eguneko lehenengo lan saioa egin du\nJokalariek indarra, teknika, lasterketa eta baloiaren jabetza landu dute.\nOsasuna Klub Atletikoa entrenamenduetara itzuli da gaur goizean, gaurko prestatuta dauden bi saioetako lehenengoan. Eguneko lehenengo saio honetan, Jagoba Arrasateren jokalariek indarra landu dute gimnasioan eta, ondoren, berdegunean, teknika, lasterketa eta baloiaren jabetza lantzeko ariketa batzuk egin dituzte.\nJorge Herrandok goizeko lan saio honetan parte hartu du, zituen arazo digestiboak gainditu ondoren. Iñigo Perez lanean ari da taldearen dinamikan ahalik eta lasterren sartzeko asmoz. Unai Garciak banakako lanarekin jarraitu du, belaunean izan zuen lesio larria sendatzeko.\nGaur arratsaldean taldea entrenamenduetara itzuliko da. Aste honetan saio bikoitzeko bi egun izango ditu taldeak eta larunbatean lagunarteko norgehiagoka bat jokatuko du Osasuna Promesasen aurka.\n2019ko Uztailaren 15a 13:15e(t)an\n2019ko Uztailaren 15a Adierazpen Ofiziala\n2019ko Uztailaren 15a Entrenamendua\n2019ko Uztailaren 15a Kronika\n2019ko Uztailaren 15a Informazioa


Heldu diren ika-mikak – Ergeletan ergelenak\nHeldu diren ika-mikak\n2016(e)ko urtarrilaren 8a\nAlkaterik gabeko mezak. Espainiako Poliziaren erakusketa tokiz aldatzeko saialdia. Ikurrina txupinazoan. Spider-Manen elastikoa. Abel Azkonaren ostia sagaratuak. Baltasar belztua beltza izateko udal eskaera. Maider Beloki zinegotziari egin ez zioten etilometria proba.\nIruñeko Udalean aldaketa gauzatu zenetik, erregimen zaharreko indar faktiko eta mediatikoak giharra erakusten ari dira eta edozein gai baliatzen dute Joseba Asiron alkatearen eta haren sostengatzaileen kontra jotzeko. Eta “edozein gai” diogularik “edozein gai” diogu.\nGauzak horrela, eta orain arteko polemiken maila eta nondik norakoak ikusita, heldu diren ika-mikak aurreikusten ausartuko gara.\nEsku zikinak. Martxoaren idusetan-edo, Joseba Asironi zer bururatuko eta Baluarteko plazan dagoen terrorismoaren biktimen aldeko eskultura bi metro mugitzea, trafiko seinale batek itzal egin ez diezaion. AVTren kereila Espainiako Auzitegi Nazionaleraino ailegatuko da eta Asironek dimisioa emateko eskaerak 5.437 sinadura bilduko ditu Change.org plataforman.\nUrrezko sarraila. Apiril aldera, lapurrak sartuko dira Joxe Abaurrea Hirigintza zinegotziaren trastelekuan. Abaurreak sarraila aldatu bhar izanen du; baina bere etxeko komunitateari deus galdetu gabe, zilar koloreko sarraila jarri beharrean urre kolorekoa jarriko du, UPNren hitzetan, “jauntxokeria erakustaldia eginez” eta “bizilagunen arteko bizikidetza nahita gaiztotuz”.\nEuskararekin tematuta. Maiatzean, Geroa Baik Iruñeko udal gobernu taldean sartzea erabakiko du eta, mahaiaren inguruan esertzeko astirik eman gabe, Itziar Gomez zinegotziak eskatuko du Iruñea UEMA Udalerri Euskaldunen Mankomunitatetik ateratzeko. EH Bilduk, Aranzadik eta Ezkerrak eskaera horri entzungor eginen diotenez, handik 17 minutura, Geroa Bai gobernu taldetik aterako da eta bere botoak UPNkoei eta PSNkoei batuko dizkie UEMAtik ateratzeko mozio bat aurrera ateratzeko. Mozioa gaztelania hutsez idatziko dute.\nIruzur fiskala. Ekaineko egun malapartatu batean, Patricia Perales zinegotziak erosketak eginen ditu bere etxe ondoko BM supermerkatu gipuzkoarrean eta ez du ordainketa tiketa hartuko. PSNk “diru beltzarekin ordaintzeko ohitura” izatea leporatuko dio Peralesi.\nCuencari begira. Iruindar zintzoen haserrea piztuko du Armando Cuenca Aranzadi taldeko zinegotziak irailean, Batasunaren Pribilegioaren prozesioan, aurreko urteko Spider-Manen elastikoa erakutsi beharrean Green Lantern-en bat jantziko duelako. “Kontu identitarioekin itsututa egotea” leporatuko dio oposizioak Cuencari.\nIsunen gainetik. Urrian, Joxe Abaurreari trastelekutik lapurturiko bizikleta bat gaizki aparkatuta agertuko da San Frantzisko plazan. Garabiak Udalaren gordailura eramanen du bizikleta, baina Abaurreak ez du isuna ordainduko eta, PPk udaletxean ez duen zinegotziaren aburuz, “azken urteetako influentzia-trafikorik handiena” azaleratuko da.\nOlentzero etnizista. Abendu bukaeran, Joseba Asironen taldeak ordenantza berria kaleratuko du, Olentzero segizioak arautuko dituena. Bertzeak bertze, Olentzerorena egin behar duten gizakiek gutxienez euskararen B1 hizkuntz profila izan behar dutela ezarriko du. Oraingoan, (azken egunetan jendez beteriko) auzoetako jai batzordeek joko dute Udalaren kontra.\n[Nafarroako Hitza-n argitaraturiko artikulua, 2016ko urtarrilaren 8an]\n« Xehetasun txiki batzuk\nHauteskunde aurreko sentsazioak »